Komen Steven Mnuchin Ini Menghancurkan Harapan Emas Dalam Sesi Asia!

Emas menjunam dalam sesi Asia pada Jumaat berikutan dagangan berhati-hati oleh pelabur berikutan komen daripada Setiausaha Perbendaharaan Steven Mnuchin yang mengharapkan rancangan cukai Donald Trump akan diluluskan pada bulan Ogos. Dasar ini juga dikatakan akan amat penting dalam menentukan keputusan Fed mengenai peningkatan kadar yang akan dilakukan pada tahun ini.
Emas di Comex New York Merchantile Exchange menjunam 0.12 peratus kepada $1,249.85 satu troy ounce. Dalam sesi ini juga, copper menunjukkan kenaikan sebanyak 0.57 peratus kepada $2.655 Pound sambil mengetepikan pertikaian pekerja yang berlaku di lombong utama Indonesia dan Chile.
Semalam, harga emas juga berlumba-lumba untuk berada di paras tertinggi dalam tempoh 15 minggu selepas mesyuarat FOMC baru-baru ini berlangsung dovish daripada apa yang dijangkakan oleh pasaran.
 Emas memulakan dagangan semalam dengan dagangan yang kukuh kerana disokong oleh kejatuhan dalam US Dollar. Hal ini berikutan minit mesyuarat yang dikeluarkan pada Rabu lalu dikatakan menjejaskan sedikit harapan untuk jangkaan kenaikan kadar pada bulan Mac.
Emas merupakan logam yang agak sensitif terhadap pergerakan kadar kerana ia akan menjadikan logam ini lebih mahal untuk dimiliki.
Sentimen Terhadap Rancangan Pemotongan Cukai Trump Membantu Pengukuhan US Dollar!


Matawang Euro Dan Pound Susut Terkesan Oleh Bacaan Data PMI Yang Lemah

Beberapa penerbitan data PMI pembuatan dan perkhidmatan dari Zon Eropah menghiasi pasaran sesi Eropah pada hari ini dengan memperlihatkan matawang euro mengalami penyusutan berbanding US dolar susulan bacaan data pembuatan daripada Jerman yang lemah.
Bacaan PMI pembuatan di Jerman jatuh kepada 43.4 pada bulan Disember daripada 44.1 pada bulan sebelumnya, jauh tersasar daripada jangkaan pasaran untuk bertumbuh sebanyak 44.5. Pembacaan ini menunjukkan penguncupan untuk bulan ke 12 berturut-turut dalam aktiviti perkilangan.
Data PMI perkhidmatan Jerman pula mempamerkan pertumbuhan sebaliknya dengan meningkat kepada 52 pada bulan Disember daripada bacaan yang dicatatkan pada November sebanyak 51.7, sejajar dengan jangkaan pasaran. Ini menunjukkan sektor perkhidmatan mencatat perkembangan paling kukuh dalam tempoh empat bulan.
Sementara itu dalam pembacaan data PMI perkhidmatan Perancis, menunjukkan peningkatan kepada 52.4 daripada 52.2 yang dicatatkan pada bulan November dan lebih baik daripada disasarkan oleh pasaran. Perkembangan kukuh ini didorong oleh berlakunya kenaikan yang lebih cepat dalam pesanan baru dan kadar penciptaan pekerjaan.
 Bacaan PMI pembuatan Perancis pula menyusut kepada 50.3 daripada 51.7 pada bulan sebelumnya, tersasar daripada jangkaan sebanyak 51.5. Bacaan ini menunjukkan perkembangan paling perlahan dalam aktiviti perkilangan dalam tempoh tiga bulan.
Secara keseluruhan, data PMI pembuatan di Zon Eropah pada bulan Disember jatuh kepada 45.9 daripada 46.9 pada bulan lalu, jauh tersasar daripada unjuran pasaran sebanyak 47.3, sementara bacaan PMI perkhidmatan menunjukkan pertumbuhan sebaliknya dengan berkembang kepada 52.4 daripada 51.9 dan lebih baik daripada yang disasarkan.
Selanjutnya, bacaan PMI pembuatan dan perkhidmatan di UK masing-masing mencatatkan penurunan daripada bulan sebelumnya, dan juga tersasar dari unjuran pasaran untuk meningkat.
Matawang pound menyusut pada sesi Eropah berbanding beberapa matawang utama tetapi masih diniagakan tinggi.


BOC Bakal Buat ‘Tapering’ Lagi? Trader USD/CAD Mohon Baca!

Bank Pusat Kanada (BOC) dijangka akan mengurangkan pembelian asetnya sekali lagi pada mesyuarat polisi yang akan berlangsung pada minggu depan (14 Julai), menurut tinjauan yang dilakukan oleh Reuters.
BOC merupakan bank pusat yang pertama dalam G7 yang melakukan pengetatan polisi dengan mengurangkan program pembelian aset mingguan pada bulan April.
Berdasarkan prospek yang semakin meningkat, ia seterusnya dijangka akan mengurangkan pembelian sekali lagi pada pertemuan sesi Julai, sebanyak C$1 hingga C$2 bilion setiap minggu, menurut ahli ekonomi yang menjalani tinjauan bersama Reuters.
Seterusnya, para penganalisis turut meramalkan bahawa bank pusat akan mengurangkan pembeliannya menjadi C$1 bilion pada pertemuan Oktober, dan menghentikannya pada akhir 2021.
 Kadar pembelian bon semasa yang dilaksanakan adalah sebanyak C$3 bilion.
Dalam pada itu, penganalisis juga mengunjurkan bahawa ekonomi yang didorong oleh eksport Kanada akan berkembang sekitar 6.2% pada tahun 2021, setelah mencatat penurunan tahunan paling ketara pada tahun lalu,
Pembacaan data pekerjaan Kanada pada malam ini akan menjadi tumpuan utama pelabur yang pastinya akan dijadikan petunjuk oleh bank pusat dalam menetapkan hala tuju dasar monetari pada minggu depan.
Ketika penulisan, dolar Kanada didagangkan rendah berbanding US dolar di tengah-tengah sentimen yang berisiko dan permintaan safe-haven yang meningkat.


Ini Jangkaan Bank-Bank Utama Terhadap Pergerakan Pound disaat Rundingan Brexit Bermula!

US Dollar dipaksa keluar daripada paras terendah berbanding matawang utama pada Selasa setelah kebimbangan mengenai dasar Trump kini lenyap.
Matawang Greenback bangkit menewaskan kebimbangan yang menyelubungi pasaran akibat kegagalan Donald Trump untuk meraih sokongan majoriti dalam melaksanakan perubahan terhadap program penjagaan kesihatan.
Ketua bahagian forex dan strategi kadar di Barclays, Singapura, Mitul Kotecha berpendapat bahawa pergerakan US Dollar semalam jelas sekali mencerminkan tindak balas pasaran selepas mereka mengharapkan agenda Trump dapat disemarakkan, sekurang-kurangnya melalui agenda pembaharuan penjagaan kesihatan.
Menurut beliau lagi, kegagalan rancangan ini telah menambah keraguan terhadap lonjakan pertumbuhan AS seperti yang telah dijanjikan oleh Trump. Justeru, tidak hairanlah US Dollar bertindak balas dengan mendadak sebaik sahaja keputusan tersebut diumumkan sebelum ini.
US Dollar Index yang mengukur kekuatan matawang gergasi meningkat sebanyak 0.1 peratus kepada 99.212, selepas menjunam ke paras terendah sejak 11 November, semalam.
Dalam sesi ini, US Dollar menyusut 0.1 peratus kepada 110.605 Yen selepas risiko politik yang mempengaruhi sentimen semalam.
 USD/JPY, 30 minit
Dalam sesi ini, Pound telah menambah sebanyak 0.1 peratus kepada $1.2568 selepas melonjak hampir satu peratus dalam sesi semalam.
GBP/USD, 30 minit
Pada Rabu, Perdana Mentari Britain, Theresa May akan mencetuskan Brexit secara rasmi dan akan memaklumkan kepada Kesatuan Eropah tentang rancangan Britain. May akan mencetuskan Article 50 dan melancarkan rundingan yang dijangka akan berlangsung selama 2 tahun.
Beberapa bank utama meramalkan Pound akan jatuh sehingga di bawah paras $1.20 dalam tempoh rundingan. Britain memilih ‘hard Brexit’ berbanding ‘soft Brexit’ bagi mendapatkan semula kawalan terhadap isu-isu utama negara terutamanya kawalan terhadap imigresen.
Dalam sesi ini, Dollar Australia didagang lebih tinggi sedikit pada $0.7620, manakala kiwi didagang lebih rendah sebanyak $0.7042.
HSBC Kini Menurunkan Unjuran Kenaikan Kadar AS Bagi Tahun 2017


Rusia Tidak Melihat Sebarang Keperluan Mendesak!

Rusia, antara pengeluar minyak terbesar dunia mendapati tiada sebarang keperluan untuk mengadakan perbincangan mengenai pembekuan pengeluaran minyak. Namun, Menteri Tenaga Rusia, Alexander Novak sedia untuk membuka rundingan berkenaan dengan isu terbabit jika diperlukan.
Beliau memberitahu pemberita pada Isnin mengenai kesediaan beliau untuk berunding jika ada negara-negara yang membangkitkan isu berkenaan.
 Namun, Rusia melihat kepada tiada keperluan mendesak dalam masa terdekat memandangkan harga minyak mentah masih berada pada paras biasa.
Novak juga berkata, pembekuan pengeluaran minyak mentah mungkin boleh berlaku jika harga komoditi terbabit semakin merosot.


USD Terus Menjunam – Pasaran Kecewa Dengan Data NFP Bulan Ogos!

Pertumbuhan pekerjaan Amerika Syarikat (A.S) dilaporkan mencatat bacaan yang sangat mengecewakan pasaran. Penciptaan pekerjaan untuk bulan Ogos itu tersasar jauh dari sasaran para pakar ekonomi dan bulan sebelumnya. Hal ini membawa indikasi bahawa ekonomi masih belum pulih sepenuhnya dan momentum pertumbuhan suku ketiga akan terganggu.
Data NFP catat kejatuhan ketara sebanyak 235,000 pekerjaan pada bulan lalu setelah meningkat 943,000 pada bulan Julai, berdasarkan laporan Jabatan Tenaga Kerja yang dikeluarkan sebentar tadi. Bacaan ini juga jauh tersasar dari ramalan para pakar ekonomi yang meramalkan data NFP akan menambah pekerjaan sebanyak 720,000 pekerja.
 Di sisi lain, kadar pengangguran menepati jangkaan dengan turun kepada 5.2% daripada 5.4% pada bulan Ogos. Pakar ekonomi, berpendapat pengurangan pertambahan pekerjaan yang ketara adalah disebabkan penularan Covid-19 yang semakin meningkat di bahagian selatan A.S dan beberapa bandar yang mengambil tindakan untuk menghentikan pengambilan pekerja.
Setakat ini yang menjadi kekhuatiran pasaran ialah peningkatan jangkitan Covid-19, yang didorong oleh varian Delta yang akan meningkatkan risiko. Walaupun impak terhadap kegiatan ekonomi berkemungkinan sederhana dengan hampir separuh dari populasi diberi vaksin sepenuhnya namun kes yang meningkat akan mendorong pekerjaan dari rumah dan menghalang pengambilan pekerja.
Indeks US dolar terus menjunam berbanding matawang utama kepada paras dagangan 92.220.


Tumpuan Pada AUD/USD Menjelang Keputusan Mesyuarat Polisi RBA

Carta pasangan matawang AUD/USD antara yang menjadi tumpuan pelabur pada sesi pasaran Asia hari ini berikutan fokus terarah pada mesyuarat dasar monetari bank pusat Australia (RBA) sebentar lagi.
Dengan jangkaan kadar faedah bakal dikekalkan oleh RBA untuk mesyuarat edisi November, para penganalisis pasaran akan memberi tumpuan terhadap kenyataan susulan bank pusat untuk unjuran polisi monetari yang akan datang.
Dagangan dolar Australia diniagakan lemah sejak semalam, permulaan yang kurang baik buat Aussie ekoran pasaran menyaksikan penurunan bacaan pada data jualan runcit Australia untuk bulan September.
Dilihat pergerakan harga pada carta AUD/USD sejak semalam, harga membuat penurunan 50 pips dari paras zon resistance sekitar 0.69250 kembali menguji paras support 0.68800 yang juga merupakan zon RBS (resistance become support).
Penurunan harga tersebut turut didorong oleh pengukuhan dolar USD berikutan laporan pada awal minggu berkenaan perkembangan positif rundingan dagang AS-China yang memulihkan sentimen pasaran semasa.
 Pasaran kini menantikan keputusan mesyuarat dasar monetari RBA sebentar lagi untuk pergerakan harga yang lebih jelas.
Jika keputusan mesyuarat positif dan berjaya menyokong kembali pengukuhan dolar AUD, harga bakal kembali membuat kenaikan dan melepasi garisan halangan Moving Average 50 (MA50) sebelum menguji semula zon resistance di bawah paras 0.69300.
Namun jika sebaliknya yang berlaku, harga bakal meneruskan penurunan lebih rendah dari zon RBS 0.68800 dan berkemungkinan akan menuju paras-paras tumpuan harga yang lebih rendah sekitar 0.68300.
Penurunan lebih rendah akan menguji zon support pada 0.68100 yang gagal ditembusi harga pada dagangan penghujung Oktober yang lalu.
Nantikan keputusan mesyuarat polisi RBA dan lihat gambar carta pasangan matawang AUD/USD untuk rujukan teknikal analisis anda.


Tenang! Pelabur Emas Masih Mampu Menarik Nafas Lega

Setelah dikejutkan dengan bacaan data inflasi yang lebih tinggi daripada dijangkakan, harga emas kembali meneruskan pendakian pada sesi Asia, didorong oleh daya tarikannya sebagai aset lindung nilai kepada inflasi.
Ketika penulisan, spot emas meningkat pada $1,813 per auns, menuju ke paras ketinggian tiga minggu, manakala niaga hadapan emas pula menokok pada $1,814 per auns.
Indeks harga pengguna AS (CPI) meningkat sebanyak 0.9% pada bulan Jun, iaitu kenaikan terbesar pernah dicatatkan sejak Jun 2008, daripada 0.6% yang dicatatkan sebelumnya.
 Sementara secara tahunan pula, harga pengguna melonjak 5.4% susulan kenaikan pada bulan sebelumnya sebanyak 5.0%. Inflasi teras pula meningkat 0.9% setelah naik 0.7% pada Mei.
Bacaan memberangsangkan ini, turut mendorong hasil perbendaharaan AS 2 dan 10 tahun untuk meningkat, yang menjadi faktor kepada harga emas yang terbatas pada sesi sebelum ini.
Perhatian pelabur kini beralih kepada ucapan Pengerusi Fed, Jerome Powell yang akan memberi keterangan di hadapan Kongres pada hari Rabu dan Khamis untuk mendapatkan sebarang isyarat mengenai bila pengurangan rangsangan dan kadar faedah lebih tinggi akan dilaksanakan.


BOE Bawa Kejutan! Kadar Faedah Dinaikkan Kepada 0.5%

Bank of England (BoE) dilaporkan mengambil keputusan untuk menaikkan kadar faedah kepada 0.5% pada Khamis dan hampir separuh daripada penggubal dasarnya mahukan kenaikan yang lebih besar untuk membendung tekanan harga yang berleluasa, kerana bank pusat Britain itu memberi amaran bahawa inflasi akan mencecah 7%.
Dalam mesyuarat dijalankan, empat daripada sembilan ahli Jawatankuasa Dasar Monetari mahu menaikkan kadar faedah sebanyak setengah mata peratusan kepada 0.75% yang mungkin akan jadi peningkatan terbesar jika ia terjadi sejak 25 tahun lalu. Majoriti, termasuk Gabenor Andrew Bailey, mengundi untuk peningkatan 0.25 mata peratusan.
Matawang pound melonjak sekitar dua pertiga sen berbanding US dolar kepada paras dagangan melebihi $1.36, tertinggi sejak 20 Jan. Bon kerajaan Britain dijual, dengan hasil 10 tahun mencecah paras tertinggi sejak Januari 2019.
Menurut ketua ekonomi bagi Jabatan Perniagaan British, Suren Thiru,”Walaupun kenaikan suku mata mungkin memberi impak terhad kepada kebanyakan firma, ramai yang akan melihat kenaikan kadar berturut-turut, dan empat ahli Jawatankuasa Dasar Monetari mengundi untuk kenaikan kadar yang lebih ketara”.
 Langkah kenaikan kadar ini menandakan kenaikan kadar faedah pertama berturut-turut sejak 2004 dan mencerminkan keperluan mendesak dalam kalangan ahli MPC untuk menunjukkan mereka berada di atas krisis kos sara hidup yang semakin meningkat.
BOE menyatakan bahawa inflasi adalah pada kadar 5.4% pada bulan Disember lepas boleh memuncak kepada sekitar 7.25% pada April, yang akan menjadi kadar tertinggi sejak kemelesetan yang dilanda pada awal 1990-an dan melepasi sasaran 2%.
Inflasi yang tinggi bermakna pendapatan selepas cukai untuk isi rumah bekerja akan jatuh sebanyak 2% pada tahun ini dan 0.5% pada tahun depan, manakala permintaan yang lemah akan mendorong pengangguran sehingga 5% dalam tempoh tiga tahun.
BoE berkata ia akan mula melonggarkan program pelonggaran kuantitatif 895 bilion pound ($1.2 trilion). Tekanan harga dijangka akan berterusan dengan lebih lama daripada jangkaan sebelum ini.


5 Berita Forex Penting Tumpuan Pasaran Minggu Ini (8-12 Februari 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data Pengeluaran Perindustrian Jerman (Isnin 3.00 Petang): Sebagai ekonomi terbesar di Eropah, pengeluaran perindustrian di Jerman menjadi tumpuan sebagai salah satu indikator untuk pelabur menilai kesihatan ekonomi semasa melalui sektor pengeluaran. Data yang diterbitkan untuk Disember 2020 dijangka sedikit susut berbanding bacaan sebelumnya.
Data Inflasi China (Rabu 9.30 Pagi): Data ekonomi di China turut dinilai oleh pasaran sebagai ekonomi kedua terbesar di dunia selepas Amerika Syarikat (AS). Kadar inflasi di China pada Januari 2021 diramalkan lemah susut sehingga -0.2%.
 Data Inflasi Jerman (Rabu 3.00 Petang): Kadar inflasi Jerman dilihat lemah pada penghujung tahun 2020 namun semakin pulih pada Disember dengan meningkat kepada 0.5%. Peningkatan berterusan pada Januari kepada 0.8% dengan jangkaan bacaan seterusnya akan berterusan baik.
Data Inflasi AS (Rabu 9.30 Malam): Kadar inflasi di AS semakin menunjukkan corak kenaikan sejak November tahun lalu yang memberi isyarat perbelanjaan pengguna AS semakin pulih. Bacaan inflasi pada Januari dilihat berada pada paras sekitar Disember lalu.
Data Keluaran Dalam Negara Kasar UK (Jumaat 3.00 Petang): Pertumbuhan GDP UK untuk suku terakhir 2020 dijangka susut lebih rendah berbanding suku sebelumnya berikutan ekonomi yang berdepan langkah sekatan pergerakan bagi membendung penularan pandemik.


Terkejut Tengok Data CPI, AUD/USD Semakin Terperosok Rendah!

Seperti yang dijangkakan penganalisis, harga pada carta AUD/USD semakin menunjukkan penurunan setelah gagal meneruskan kenaikan pada awal minggu.
Ketika US dolar melemah di awal minggu, dolar Australia gagal memanfaatkan peluang untuk meningkat ketika tumpuan terarah pada data inflasi Australia yang dijangka menurun.
Setelah diteliti pada terbitan data di sesi Asia sebentar tadi, bacaan tahunan indeks harga pengguna (CPI) Australia untuk bulan Mac mencatatkan angka 6.3% lebih rendah daripada jangkaan 6.5%, dan semakin menurun daripada bulan sebelum ini pada 6.8%.
Situasi ini dilihat semakin selari dengan pelaksanaan Reserve Bank of Australia (RBA) yang telah mula menghentikan pengetatan dasar monetari mereka sebelum ini.
Justeru, dolar Australia dilihat lebih cenderung untuk alami penyusutan lanjut pada nilai dagangannya.
Dapat diperhatikan pergerakan harga pada carta AUD/USD di sesi Asia yang menyambung penurunan lebih rendah menyusuli penurunan harian 80 pips semalam.
 Setelah mencecah paras 0.66200 di sesi New York semalam, harga meneruskan lagi penurunan melepasi paras tersebut susulan reaksi data inflasi yang diterbitkan.
Penurunan dijangka akan diteruskan lagi menuju zon tumpuan pada 0.65700-0.65400 untuk merekodkan paras terendah terbaru 5 bulan.
Namun jika berlaku semula lonjakan harga, kenaikan dilihat akan menguji rintangan terhampir sekitar 0.66500 sebelum ke paras penting 0.67000 semula.
Jika halangan-halangan berikut telah berjaya dilepasi, barulah pelabur akan lebih optimis semula menjangkakan kenaikan harga akan diteruskan ke paras lebih tinggi.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD Main Gila! Tekan EUR/USD Buat Terjunan Sekitar 150 Pips

Matawang USD tampaknya menunjukkan belang untuk mengukuh selepas terima rangsangan daripada ucapan oleh Pengerusi Federal Reserve (Fed) Jerome Powell pada sesi New York semalam (Selasa) mengenai tapering.
Powell telah pun mengumumkan keinginan dalam mempercepatkan langkah untuk mengurangkan pembelian bon yang sekali gus akan melihat penamatan pembelian bon lebih awal lagi.
Jadi pasaran dapat menjangkakan tempoh untuk langkah tapering bakal diselesaikan dengan segera di kala ancaman penularan Covid-19 dengan varian Omicron yang semakin merebak ke seluruh negara.

Namun meninjau kepada harga pada carta pasangan matawang EUR/USD nampaknya dilihat seperti ingin kekalkan kesinambungan semula lonjakan pada Jumaat lalu setelah mendatar pada awal minggu.
Akan tetapi lonjakan itu sama sekali telah disangkal dengan terjunan menghampiri 150 pips pada sesi New York semalam ekoran reaksi terhadap ucapan Powell sebelum kembali mendaki di penghujung sesi.
Pergerakan harga juga turut menyaksikan harga didagangkan di atas paras halangan Moving Average 50 (MA50) untuk isyarat awal kepada trend bullish menjelang terbitan data NFP Amerika Syarikat (AS).
 Sekiranya harga pada carta EUR/USD terus menerima tekanan untuk kekal membuat penurunan lebih rendah, zon RBS (resistance become support) 1.13000 dijangka akan ditembusi untuk terus menyusut.
Penyusutan yang dikekalkan bakal menyaksikan pergerakan harga berupaya menuju ke zon sokongan 1.12000 serta paras terendah sejak Julai 2020 sekitar 1.11900 berkemungkinan akan kembali dicapai.
Sebaliknya jika harga mampu untuk meneruskan trend kenaikan yang dipamerkan ketika ini, zon SBR (support become resistance) 1.14000 berkebarangkalian akan menjadi zon tumpuan kepada pelabur.
Kenaikan yang lebih tinggi pula akan melihat pergerakan harga mencapai ke sasaran terbaharu pada zon SBR seterusnya pada 1.15000 untuk isyarat bullish yang lebih jelas sebelum terus kekal mendaki.
Lihat gambar carta harga pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


7 Berita Forex Penting Tumpuan Pasaran Minggu Ini (6-10 Januari 2020)

Berikut merupakan sebahagian data-data penting yang akan menjadi tumpuan pasaran sepanjang minggu ini.
Data Inflasi Zon Eropah (Selasa 6.00 Petang): Indeks harga pengguna zon Eropah pada November lalu catat bacaan memberangsangkan 1% tahunan sementara bacaan teras meningkat 1.3%, mencapai paras tertinggi sejak 2013. Bacaan awal inflasi untuk Disember 2019 dijangka kekal di paras tersebut yang dipantau bank pusat.
Data PMI Bukan-Pembuatan AS Tinjauan ISM: (Selasa 11.00 Malam): Sektor perkhidmatan di Amerika Syarikat berkembang pada kadar memuaskan sepanjang 2019. Bacaan data bagi Disember 2019 akan turut memberi petunjuk terhadap data pekerjaan AS pada Jumaat ini.
Data ADP NFP Amerika Syarikat (Rabu 9.15 Malam): Bacaan data ADP pada November lalu menurun sekitar 60,000 pekerjaan sahaja jauh lebih rendah berbanding jangkaan. Laporan bagi Disember dijangka akan kembali meningkat dan akan mempengaruhi laporan pekerjaan rasmi.
 Data Pengeluaran Perindustrian Jerman (Khamis 3.00 Petang): Bacaan data sepanjang tahun 2019 agak merosot ekoran dipengaruhi oleh faktor risiko kegawatan ekonomi. Bacaan data bagi November 2019 dijangka akan mencatatkan peningkatan berbanding sebelumnya.
Data Jualan Runcit Australia (Jumaat 8.30 Pagi): Bacaan data jualan runcit di Australia dilihat merosot pada penghujung tahum 2019. Data mempamerkan penurunan 3 bulan berturut-turut sebelum ini dan dijangka bacaan data terbaru akan kembali meningkat.
Laporan Data Pekerjaan NFP Amerika Syarikat (Jumaat 9.30 Malam): Laporan NFP bulan lalu menunjukkan lonjakan ketara pada pertambahan pekerjaan di AS dengan angka 266,000. Pasaran menjangkakan bacaan laporan terbaru akan sedikit menurun dengan ramalan purata pendapatan akan meningkat. Kadar pengangguran AS dijangka kekal di paras 3.5%.
Laporan Data Pekerjaan Kanada (Jumaat 9.30 Malam): Turut dikeluarkan bersama laporan data pekerjaan NFP, pekerjaan di Kanada dijangka mencatatkan pertambahan kembali pada Disember selepas ekonomi kehilangan 71,200 pekerjaan pada bulan sebelumnya yang memudaratkan dagangan dolar Kanada.


Isu Di Perairan Selat Hormuz Masih Tegang!

Menurut laporan Reuters, Timbalan Menteri Luar Iran, Abbas Araqchi ketika lawatannya di Paris berkata Iran akan mengetatkan lagi kawalan di Selat Hormuz dan membendung sebarang gangguan perkapalan untuk laluan kapal minyak utama itu.
Perancis, Itali dan Belanda serta Denmark menyokong misi ketenteraan diketuai Eropah untuk memastikan keselamatan kapal untuk melalui Selat Hormuz, berikut yang diperkatakan oleh tiga pegawai diplomat kanan Kesatuan Eropah pada Selasa, selepas Britain membentangkan cadangan ekoran rampasan kapal tangki minyak milik Britain oleh Iran.
Dilaporkan sebelum ini bahawa Perancis sedang bekerjasama dengan negara-negara Eropah untuk meningkatkan keselamatan maritim di perairan Teluk namun usaha tersebut diberhentikan seketika untuk memberi lalu kepada misi angkatan laut untuk memantau keselamatan perkapalan di rantau itu.
Dianggarkan sekitar satu perlima minyak yang digunakan di seluruh dunia melalui Selat Hormuz yang merupakan laluan utama itu.
 Washington mencadangkan pada 9 Julai lalu untuk meningkatkan perlindungan perairan di luar Iran dan Yaman di mana mereka menyalahkan Iran dan proksinya di atas beberapa insiden serangan ke atas kapal tangki baru-baru ini. Namun Iran menafikan tuduhan terbabit.
Iran walau bagaimanapun telah menolak cadangan tersebut dan berkata kuasa asing tidak harus masuk campur dan menyerahkan kawalan keselamatan perkapalan kepada Tehran dan rakan serantaunya.
Dalam pada Amerika turut mendesak untuk perlindungan pada laluan utama kapal tersebut, Presiden Donald Trump pada Selasa menyatakan Amerika Syarikat pada masa lalu membayar untuk laluan tersebut yang jarang digunakan.
“Kami tidak perlukannya. Kami telah menjadi pengeksport”, berikut kenyataan yang diungkapkan Trump ketika acara di Washington.
Pasaran mengharapkan agar ketegangan yang berlarutan di Selat Hormuz mampu diselesaikan secara berhemah dan disenangi oleh semua pihak.


Analisis Teknikal AUD/USD – Timeframe H1 – 16/1/2019

Laporan oleh Westpac Melbourne Institute pada sesi Asia pagi ini menunjukkan indeks keyakinan pengguna di Australia telah menurun pada kadar 4.7% kepada 99.6 pada Januari berbanding 104.4 pada bacaan Disember sebelum ini. Penurunan pada keyakinan pengguna adalah disebabkan faktor kemerosotan harga rumah dan juga laporan terkini pada ekonomi di Australia yang lemah. Selain daripada itu juga, faktor global termasuk kesan daripada isu perang dagangan AS-China serta ketidaktentuan politik turut menyumbang kepada keyakinan pengguna yang menurun dan akan memberi tekanan terhadap dagangan dollar AUD. Jika diperhatikan pergerakan harga pada chart pasangan matawang AUD/USD pada dagangan semalam, harga masih bergerak mendatar di sekitar paras Magic Pivot dan hanya mencapai paras ketinggian sekitar paras resistance MagicR1 pada indicator Moshed Magic Line pada sesi pasaran Asia semalam. Penurunan terendah pada dagangan harian semalam mencecah ke paras RBS (resistance become support) pada 0.71800 sebelum menutup dagangan sesi New York sekitar paras Magic Pivot.
Pada sesi pasaran Asia pagi ini pula, harga bergerak mendatar di sekitar paras Magic Pivot 0.7200 hari ini sehingga ke penghujung sesi. Jika harga gagal membuat kenaikan lebih tinggi, penurunan harga dijangka akan menguji paras support 0.7174 (MagicS1) yang berada pada zon RBS. Penurunan lebih rendah harga akan menuju pula ke paras zon RBS yang seterusnya di sekitar paras support 0.7154 (MagicS2). Jika harga berjaya melepasi zon RBS tersebut, harga dijangka membuat penurunan ke paras sekitar 0.7129 (MagicS3).
Namun, jika harga berjaya membuat kenaikan melepasi paras Magic Pivot hari ini, harga berkemungkinan menguji dahulu paras resistance terdekat pada 0.7220 (MagicR1). Seterusnya harga akan meneruskan kenaikan menguji pula paras ketinggian yang dicapai pada dagangan minggu lalu pada chart AUD/USD sebelum menuju ke paras resistance 0.7246 (MagicR2). Jika harga naik lebih tinggi melepasi paras resistance tersebut, harga dilihat berpotensi mencecah sehingga ke paras ketinggian sekitar 0.7266 (MagicR3).
 Pantau perkembangan ekonomi di Australia serta sentimen pasaran semasa yang mempengaruhi nilai matawang Aussie dalam pasaran. Terus menggunakan indicator Moshed Magic Line untuk membantu anda menentukan paras support dan resistance terbaik pada chart AUD/USD dan memantapkan lagi analisis teknikal harian anda.

Paras support: 0.7174, 0.7154, 0.7129.
Paras resistance: 0.7220, 0.7246, 0.7266.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


USD Siap Siaga Menjelang Data Inflasi AS, Yen Bagai Telur Di Hujung Tanduk

Melangkah masuk ke sesi Eropah, pelabur dilihat lebih berhati-hati apabila detik penerbitan data inflasi Amerika Syarikat semakin hampir.
US dolar kekal didagangkan stabil dengan pergerakan harga yang mendatar walaupun laporan minit mesyuarat FOMC yang dikeluarkan awal pagi tadi menunjukkan Federal Reserve (Fed) kekal hawkish.
Indeks harga pengguna (CPI) tahunan AS diramal akan menunjukkan peningkatan 8.1% pada bulan September daripada 8.3% yang direkodkan pada Ogos.
Sekiranya angka yang dicatatkan lebih besar dicatatkan, US dolar berpotensi untuk mengukuh dan situasi yang sebaliknya akan berlaku jika bacaan meleset.
 Sementara itu, yen di ambang untuk jatuh ke paras terlemah sejak 1990 apabila mata wang itu terus mencatat rekod terendah baharu 24 tahun.
Pendirian Bank of Japan (BOJ) untuk kekal dengan dasar yang longgar meletakkan yen jauh ketinggalan di belakang mata wang utama lain yang mana bank pusatnya ke arah pengetatan.
Dalam pada itu, mata wang pound mengesahkan bahawa ia akan menamatkan program pembelian bon kecemasannya pada Jumaat.
Laporan daripada Bloomberg menunjukkan bahawa Menteri Kewangan UK Kwasi Kwarteng akan menyalahkan Bank of England (BOE) sekiranya berlaku lonjakan hasil bon atau kekacauan pasaran pada minggu depan.
Di sisi lain, dolar Aussie, New Zealand dan euro kekal bergerak mendatar menjelang terbitan data inflasi yang boleh menggoncang pasaran pada sesi New York.


Analisis Teknikal GBP/USD – Timeframe H1 – 13/9/2018

Jika dilihat pada chart bagi pasangan matawang GBP/USD semalam, harga kembali menguji paras Higher High sebelum ni namun harga dilihat gagal menembusi (breakout) zon resistance 1.30700. Sebelum itu, harga dilihat bergerak lemah dan berada di bawah Magic Pivot semalam, namun harga kembali melonjak semula setelah GBP yang positif ekoran ulasan positif daripada Presiden Suruhanjaya EU, Juncker memberi gambaran yang optimis terhadap rundingan Brexit. Ditambah pula dengan faktor matawang USD yang melemah semalam ekoran data indeks harga pengeluar (PPI) yang merosot. Pada sesi pasaran Asia hari ini, harga didagangkan lemah dan bergerak di sekitar Magic Pivot di mana harga semasa adalah pada paras 1.30350 setakat jam 3.15 petang.
Jika pasaran yang menjangkakan USD akan terus melemah dan harga bakal membuat kenaikan, paras resistance yang akan menjadi tumpuan adalah pada support 1.3087 (MagicR1) di mana di situ juga terdapat zon major resistance 1.30700 yang gagal ditembusi (breakout) sejak dua hari lalu. Jika harga berjaya breakout paras tersebut, jangkaan harga akan menuju ke paras resistance seterusnya di paras 1.3135 (MagicR2) dan seterusnya di resistance 1.3189 (MagicR3).
 Namun, jika harga kembali membuat penurunan atas faktor USD kembali menguat atau GBP melemah, harga bakal ditekan ke paras support 1.2985 (MagicS1) atau lebih rendah lagi pada support 1.2931 (MagicS2) di mana terdapat juga satu zon major support 1.29200 yang berhampiran. Jika harga terus didagangkan lemah, harga berpotensi untuk turun ke paras support 1.2883 (MagicS3) atau seterusnya harga bakal menguji paras major support pada 1.28150.
Ikuti perkembangan rundingan Brexit dan juga sentimen pasaran semasa yang banyak mempengaruhi pergerakan harga bagi pasangan matawang GBP/USD ini. Lihat juga paras support dan resistance pada indicator Moshed Magic Line dalam membantu analisis anda.

Paras support: 1.2985, 1.2931, 1.2883.
Paras resistance: 1.3087, 1.3135, 1.3189.


USD Papar Lonjakan Semula, Raja Mata wang Dah Kembali Bangkit?

US dolar tampaknya kembali meraih kekuatan untuk meningkat pada sesi dagangan Selasa selepas melalui cuti hujung minggu yang panjang berikutan Hari Peringatan di Amerika Syarikat.
Berbanding kebanyakan mata wang utama, indeks dolar yang mengukur kekuatan dolar greenback diperdagangkan 0.3% lebih tinggi pada sesi Asia.
Peningkatan ini turut menyusuli kenaikan dalam hasil perbendaharaan AS 10 tahun yang kembali bangkit dari paras terendah hampir satu bulan.
Risiko kembali menghantui mata wang euro susulan keputusan Kesatuan Eropah (EU) yang telah bersetuju untuk menyekat minyak Rusia yang dihantar melalui kapal tangki tetapi mengekalkan penghantaran melalui saluran paip.
 Keputusan ini dibuat sebagai kompromi kepada Hungary yang sebelum ini tidak bersetuju dengan cadangan EU untuk mengharamkan minyak Rusia kerana ia akan memberi impak besar ke atas ekonominya.
Susulan keputusan ini, Hungary tetap akan memperoleh minyak Rusia dengan penghantaran melalui saluran paip Druzhba.
Euro didagangkan susut pada sesi Asia, tetapi tekanan inflasi yang meningkat di Zon Eropah membantu mengehadkan penurunan mata wang itu. Indeks harga pengguna (CPI) tahunan Jerman melonjak ke 7.9% pada Mei, iaitu paras tertinggi sejak 1973.
Sementara itu, mata wang pound turut mencatat penyusutan susulan kebangkitan US dolar, meletakkan harga terbatas pada sekitar harga 1.2600 pada sesi Asia.


Data Inflasi CPI Amerika Syarikat Menepati Jangkaan Pasaran, CPI +0.1% Core-CPI +0.2%

Harga pengguna Amerika Syarikat naik sejajar dengan jangkaa pasaran pada Oktober disokong oleh kenaikan harga gasolin selepas ribut taufan yang melanda Texas dan Florida.
Jabatan Buruh Amerika Syarikat pada Rabu mengumumkan bacaan Indeks Harga Pengguna (CPI, consumer price index) naik 0.1% bulan lalu selepas merekod kenaikan 0.5% bulan sebelum itu. Bagi bacaan tahunan (y/y), CPI turun kepada 2.0% dari 2.2% pada September.
Jangkaan pasaran bagi data ini adalah kenaikan 0.1% (m/m) dan 2.0% (y/y).
Harga gasolin jatuh 2.4% selepas meningkat 13.1% pada September. Kenaikan harga pada September diikuti dengan ribut taufan Harvey yang membadai Texas pada Ogos.
 Harga makanan pula tidak berubah pada September.
Jika tidak mengambil kira harga barangan yang ‘volatile’ (mudah-berubah). Harga pengguna teras (Core-CPI) naik 0.2% pada Oktober.
Core-CPI sebelum ini hanya naik 0.1% pada September di mana bacaan tahunan (y/y) meningkat kepada 1.8%.
Dengan kenaikan dalam bacaan Core-CPI menunjukkan sedikit tekanan dalam harga domestik di Amerika Syarikat. Bacaan inflasi teras (core) keutamaan The Fed iaitu perbelanjaan penggunaan peribadi (PCE, personal consumption expenditure) juga masih berada di bawah sasaran bank pusat.
Dengan data yang sejajar dengan jangkaan pasaran, US Dolar dilihat mengukuh sehingga setakat ini pukul 10.27 malam.


Inflasi Zon-Eropah Kekal Rendah Susut Kepada 1.3%

Harga pengguna Zon-Eropah tidak berubah pada Jun dengan inflasi tahunan susut kepada 1.3% daripada 1.4% yang direkod pada Mei. Bacaan kali ini sejajar dengan jangkaan pasaran.
Inflasi-teras juga menepati jangkaan dengan bacaan meningkat kepada 1.1% daripada 0.9% sebelum ini. Dengan tidak mengambil kira harga tenaga, inflasi dari tahun ke tahun naik dari 1.1% kepada 1.2%.
Terdapat sedikit peningkatan kadar inflasi dalam barangan industri yang meningkat kepada 0.4% dari 0.3%. Inflasi dalam sektor perkhidmatan meningkat kepada 1.6% dari 1.3% pada Mei jika dibandingkan dengan bacaan tahun lalu yang merekod 1.1%.
 Presiden Draghi dalam ucapannya pada Jun menyatakan kelemahan inflasi sejak akhir-akhir ini adalah disebabkan oleh faktor sementara dan juga faktor yang biasa dilihat oleh bank pusat dan ECB akan mengkaji perkara ini.
Retorik tersebut menunjukkan bahawa ECB berkeyakinan untuk mula mengurangkan rangsangan polisi monetari khususnya dengan pengukuhan pertumbuhan ekonomi dalam keseluruhan Zon Eropah dan juga pengurangan risiko ke bawah. Peningkatan beransur-ansur dalam harga sektor perkhidmatan juga sepatutnya menggalakkan pengetatan polisi ECB.
Namun, dengan inflasi yang masih rendah dan juga kelemahan pertumbuhan gaji, bank pusat dijangka berhati-hati dalam pengurangan akomodasi monetari dan akan kekal komited dalam pengembangan polisi.


Ini Sentimen Matawang Utama Sebagai Penutup Dagangan Minggu Ini

Nilai matawang dolar Amerika Syarikat (AS) kekal lemah mengakhiri dagangan pada minggu ini selepas Federal Reserve turut serta bersama bank-bank pusat utama yang lain untuk memilih polisi monetari yang longgar. Tindakan untuk menurunkan kadar faedah adalah dilihat sebagai langkah penting untuk kembali menyokong pertumbuhan ekonomi yang lemah.
Penganalisis pasaran kewangan berpendapat berdasarkan penurunan pada penanda aras hasil perbendaharaan 10-tahun AS dan kenaikan 2% nilai emas ke paras teknikal resistance tumpuan sekitar paras tertinggi 6 tahun, dolar USD bakal berdepan tekanan penjualan untuk tempoh masa yang agak panjang.
Tumpuan pasaran kini beralih pula kepada isu rundingan dagang antara Amerika Syarikat dan China pada persidangan para pemimpin negara G20 di Osaka minggu hadapan. Penganalisis turut berwaspada dengan anggapan peluang untuk kedua ekonomi gergasi dunia itu untuk mencapai persetujuan dagangan adalah tipis.
China juga telah mengesahkan bahawa Presiden Xi Jinping akan bertemu dengan Presiden AS, Donald Trump minggu hadapan dan pasaran berharap pertelingkahan yang berlarutan berjaya diselesaikan di mana terus menjejaskan pertumbuhan ekonomi dan dagangan global.
Kenaikan pada dagangan Pound Sterling pada Khamis terbantut ekoran jangkaan hawkish oleh bank pusat sebelum ini meleset apabila Bank of England(BOE) mengekalkan kadar faedah sedia ada dan menurunkan unjuran pertumbuhan.
BOE seperti jangkaan mengekalkan kadar faedah dengan kesemua ahli mengundi untuk kadar dikekalkan pada 0.75%. Mereka menangguhkan dahulu mesej sebelum ini yang menyatakan keperluan bank pusat untuk menaikkan kadar selagi Britain masih mampu mengelak dari situasi pengunduran tanpa sebarang perjanjian bersama Kesatuan Eropah.
 Mesej yang disampaikan oleh BOE ditafsir pasaran tidak terlalu dovish berbanding Fed dan European Central Bank (ECB) sebelum ini.
Matawang safe-haven Yen pula masih kekal stabil selepas bank pusat Jepun mengekalkan kadar faedah yang rendah di paras -0.10% dan masih komited terhadap polisi yang sangat longgar.
Matawang komoditi dolar Australia masih lagi berada dalam kelompok dagangan yang berisiko walaupun berjaya melonjakkan dagangan berbanding USD memberi reaksi terhadap kelemahan matawang Amerika tersebut.
Bank pusat Australia masih lagi dilihat untuk mempertimbangkan penurunan kadar faedah pada mesyuarat Julai dan Ogos nanti. Dagangan Aussie juga bakal dipengaruhi oleh perkembangan rundingan dagang AS-China yang akan diteruskan pada minggu hadapan.
Dolar New Zealand positif pada dagangan Khamis selepas data pertumbuhan GDP mencatatkan bacaan yang baik seperti jangkaan. Namun, pelabur dinasihatkan supaya berwaspada ekoran jangkaan penurunan kadar faedah oleh Reserve Bank of New Zealand (RBNZ) pada mesyuarat Ogos nanti.
Dolar Kanada pula turut didagangkan berhati-hati dengan tumpuan adalah pada data jualan runcit Kanada pada jam 8.30 malam ini. Loonie sebelum ini positif dengan bacaan inflasi yang baik dan juga didorong oleh kenaikan harga minyak mentah dalam pasaran selepas insiden serangan kapal tangki minyak pada minggu lalu.


Ini Faktor Yang Mendorong Dolar Aussie dan Kiwi Pamer Peningkatan Berterusan

Dagangan sesi Asia hari ini menyaksikan beberapa data penting dari Australia, New Zealand dan China diterbitkan yang telah mempengaruhi pergerakan matawang Asia.
Dagangan kiwi dan Aussie mempamerkan momentum pengukuhan dalam sesi Asia pagi ini dengan terus mengalami peningkatan berbanding dolar USD dan matawang safe-haven yen didorong oleh data-data yang lebih baik dan pemotongan kadar faedah oleh Fed.
Dolar Aussie terus mengalami peningkatan sehingga mencecah paras tertinggi dalam tiga bulan pada $0.692 manakala dagangan kiwi pula terus diangkat untuk diniagakan di atas paras $0.642 berbanding dolar USD.
Pakar ekonomi Westpac telah mengubah jangkaannya terhadap kadar faedah New Zealand dengan meramalkan bahawa tiada pemotongan kadar faedah akan dilakukan oleh Reserve Bank of New Zealand (RBNZ) pada mesyuarat polisi 13 November ini.
 Laporan indeks keyakinan perniagaan New Zealand jatuh kepada -42.4 pada bulan Oktober 2019 daripada -53.5 yang dicatatkan pada bulan lalu, menunjukkan pemulihan daripada bacaan terendah sejak April 2008. Selain itu, angka permit pembangunan juga mencatatkan peningkatan kepada 7.2% bagi bulan September daripada 0.9% pada bulan sebelumnya.
Sementara itu, data permit bangunan Australia juga menunjukkan peningkatan yang lebih baik daripada yang diunjurkan iaitu daripada 0.1% kepada 7.6% manakala indeks harga import dan eksport yang lebih baik juga membantu mengangkat dolar Aussie untuk diniagakan lebih tinggi.
Terkesan akibat pertikaian perdagangan AS dan China yang masih belum selesai, laporan PMI Pembuatan dari China, tanpa dijangka telah mencatatkan penurunan kepada 49.3 pada bulan Oktober daripada 49.8 sebelum ini yang menandakan penguncupan selama enam bulan berturut-turut dalam aktiviti perkilangan.
Walaupun dengan data PMI China yang lemah, dolar Australia dan New Zealand masih meneruskan pengukuhannya yang turut disokong oleh pengurangan kadar faedah oleh Fed sebanyak 0.25%, menyebabkan dolar USD terus mengalami kemerosotan.


Analisis GOLD – Harga Kekal Mendatar, Apa Kesudahan Emas Menuju Penghujung Minggu?

Selepas mesyuarat FOMC minggu lalu, pelabur menyaksikan dagangan emas melompat semula selepas memaparkan penurunan sebelum itu.
Namun, kenaikan harga tersekat setakat paras $1,950 sebelum mendatar di bawah paras tersebut sehingga dagangan bersambung ke hari ini seperti yang diperhatikan pada carta harga XAU/USD yang mengukur nilai emas berbanding US dolar.
Walaupun masih belum jelas, namun terdapat tanda-tanda untuk harga bergerak bearish selepas ini susulan pergerakan di bawah paras halangan Moving Average 50 (MA50) pada rangka masa 1 jam di carta XAU/USD.
Pergerakan emas masih dipacu oleh US dolar yang gagal menentukan arah yang jelas sementara krisis perang antara Rusia dan Ukraine masih dipantau.
Beberapa faktor yang dilihat akan menyokong pengukuhan US dolar semula seperti lonjakan hasil perbendaharaan Amerika Syarikat (AS) ke paras ketinggian baru, boleh memberi tekanan terhadap harga emas untuk susut lebih rendah.
Penurunan harga dilihat akan menguji paras sokongan pada 1900.00 selepas paras tersebut berjaya membendung kejatuhan lebih rendah harga pada dagangan minggu lalu.
 Sekiranya penurunan harga melepasi paras tersebut, paras tumpuan seterusnya yang dilihat bakal diuji adalah pada 1870.00 sebelum menyambung penurunan menuju pula ke sekitar 1830.00 yang lebih rendah.
Namun, waspada jika harga tiba-tiba membuat kejutan dengan lonjakan selepas lama mendatar, kenaikan harga bakal menguji rintangan 1950.00 sebelum meneruskan kenaikan ke paras lebih tinggi.
Kenaikan lanjut harga bakal mensasarkan untuk mencapai semula paras tumpuan 2000.00 selepas harga susut dari paras tersebut pada dagangan minggu sebelum ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ribut Tropika Barry Faktor Tambahan Kenaikan Harga Minyak

Harga minyak mentah meningkat pada Jumaat, berlegar di sekitar paras tertinggi enam minggu, berikutan pengeluar minyak Amerika Syarikat di Teluk Mexico memotong lebih separuh daripada pengeluaran minyak ekoran berdepan faktor fenomena ribut tropika selain ketegangan yang berlarutan di Timur Tengah.
Pasaran niaga hadapan minyak mentah Brent meningkat 0.4% di paras $66.81 setong. Penanda aras antarabangsa meningkat pada kadar 0.7% pada Khamis selepas mencapai paras tertinggi sejak penghujung Mei sekitar $67.52 setong.
Manakala, pasaran niaga hadapan minyak mentah WTI Amerika Syarikat meningkat 0.5% di paras $60.51 setong. Penanda aras minyak AS mencapai paras tertinggi sejak 23 Mei lalu pada sesi sebelum ini sekitar $60.94 setong.
Pada Khamis, syarikat-syarikat minyak di Teluk Mexico terpaksa mengurangkan pengeluaran lebih daripada 1 juta tong sehari atau 53% daripada kadar pengeluaran rantau itu, disebabkan oleh fenomena ribut Tropika Barry yang berpotensi untuk menyebabkan tragedi tanah runtuh pada Sabtu di Pantai Louisiana.
 Ribut tersebut diramalkan akan tergolong dalam kategori ribut taufan dengan kelajuan angin sekurang-kurangnya 74 batu sejam (119km sejam).
Selain itu, faktor risiko geopolitik melibatkan Iran turut menyumbang kepada peningkatan harga minyak mentah dalam pasaran.
Iran sebelum ini dilaporkan melakukan cubaan untuk menghalang kapal tangki minyak British susulan penahanan kapal tangki Grace 1 milik Iran yang dirampas oleh tentera laut British kerana didakwa melanggar arahan sekatan dengan membawa minyak ke Syria.
Unjuran permintaan minyak pada tahun 2020 yang rendah oleh OPEC mengekalkan harga minyak mentah dalam pemantauan. OPEC mengatakan dunia memerlukan 29.27 juta tong sehari minyak mentah daripada 14 negara ahli pada tahun 2020, menurun 1.34 juta setong berbanding tahun ini.


Pandangan Kalendar Ekonomi Mingguan 5 – 9 Okt 2015

Laporan NFP minggu lepas begitu mengecewakan pasaran.  ISM non-manufacturing PMI dan imbangan perdagangan AS, ucapan Mario Draghi, keputusan kadar di Jepun, Australia dan United Kingdom, tuntutan pengangguran AS, minit mesyuarat FOMC, data pekerjaan Kanada dan ucapan Stephen Poloz adalah tonggak berita ekonomi yang bakal menggerakkan pasaran minggu ini.
[adrotate group=”5″]
Sedikit ulasan minggu lepas:
Minggu lepas laporan pekerjaan utama AS bagi bulan September begitu mengecewakan, menunjukkan pertambahan hanya 142 ribu jawatan, jauh di bawah jangkaan 201 ribu yang diramalkan oleh para penganalisis. Sementara itu, kadar pengangguran kekal tidak berubah pada 5.1% disebabkan oleh kemerosotan dalam kadar penyertaan tenaga buruh – menjunam kepada 62.4%, kadar yang paling teruk sejak Oktober 1977. Tambahan pula, kadar gaji tidak berubah, menunjukkan tekanan inflasi yang rendah. Laporan negatif ini menyuramkan jangkaan kenaikan kadar dalam masa terdekat. Adakah trend penurunan ini akan berterusan?
Berikut adalah agenda utama dalam kalendar Forex minggu ini:
Jom kita lihat:
Isnin, 10:00 Malam
ISM Non-Manufacturing PMI AS:  Sektor perkhidmatan AS berkembang lebih baik daripada jangkaan pada Ogos, menunjukkan kadar pertumbuhan yang kukuh, tetapi lebih lemah daripada bacaan Julai. Indeks PMI menurun kepada 59 pada bulan Ogos daripada 60.3 pada bulan sebelumnya – yang tertinggi sejak tahun 2008. Laporan yang meyakinkan itu menunjukkan pertumbuhan kukuh dalam ekonomi domestik Amerika Syarikat. Indeks “non-manufacturing” PMI dijangka merosot kepada 58.0 kali ini.
Selasa, 11:30 Pagi
Keputusan kadar Australia:  Reserve Bank of Australia mengekalkan kadar pada 2% untuk bulan yang keempat berturut-turut, selepas penurunan 0.25% dilakukan pada bulan Mei. Turun naik pasaran di China dan kebimbangan kesan ekonomi yang negatif adalah sebab utama untuk mengekalkan kadar tidak berubah. Kebanyakan penganalisis menjangkakan RBA akan mengekalkan dasar monetarinya sehingga akhir tahun ini. Walau bagaimanapun, sesetengah ahli ekonomi berkata RBA boleh mengurangkan kadar untuk kali ketiga tahun ini pada bulan November.
Selasa, 8:30 Malam
Baki Perdagangan AS:  Defisit perdagangan AS menguncup pada bulan Julai kepada $41.9 bilion, paras terendah dalam tempoh lima bulan, sekaligus menunjukkan ekonomi AS terus kukuh, walaupun ditengah-tengah kelembapan pertumbuhan global. Pakar ekonomi menjangkakan jurang perdagangan untuk mencapai $43.2 bilion. Eksport meningkat 0.4% kepada $188.5 bilion, kenaikan pertama sejak April. Import barangan pengguna menurun pada bulan Julai. Defisit perdagangan AS dijangka mencapai $42.2 bilion.
Rabu
 Keputusan kadar Jepun:  Bank of Japan mengekalkan dasar monetari pada bulan September, mengakui pertumbuhan ekonomi Jepun telah diketepikan dengan kelembapan dalam ekonomi negara membangun, tetapi BoJ percaya ekonomi negara maju akan terus berkembang pada kadar yang sederhana, walaupun dalam kelembapan ekonomi negara membangun. Oleh itu, trend pertumbuhan umum dijangka kekal positif. BoJ juga akan memperluaskan asas kewangan kepada kira-kira $667 bilion setahun untuk meningkatkan inflasi.
Rabu, 1:00 Pagi
Ucapan Presiden ECB:  Presiden ECB Mario Draghi dijadualkan berucap di Frankfurt. Beliau boleh bercakap mengenai penurunan prospek ekonomi Euro-Zone oleh ECB baru-baru ini, serta kemerosotan berterusan dalam tahap inflasi. Petunjuk tentang langkah-langkah QE selanjutnya boleh juga diperkatakan. Turun naik pasaran adalah dijangka.
Khamis, 7:00 Malam
Keputusan kadar UK:  Bank of England mengundi untuk mengekalkan kadar dalam mesyuarat September lalu. BoE juga menurunkan anggaran pertumbuhan ekonomi UK pada suku ketiga daripada 0.7% kepada 0.6%. Pembuat dasar juga mendakwa bahawa kelembapan ekonomi China dan negara membangun boleh menjejaskan pertumbuhan ekonomi UK. Walau bagaimanapun, Majlis MPC BoE kekal optimistik mengenai ekonomi UK dan dijangka menaikkan kadar secara beransur-ansur mulai separuh pertama 2016.
Khamis, 8:30 Malam
Tuntutan Pengangguran AS:  Tuntutan pengangguran AS meningkat sebanyak 10 ribu kepada 277 ribu minggu lalu, tetapi kekal pada paras terendah dalam 15 tahun. Pakar ekonomi menjangkakan bilangan tuntutan sebanyak 273 ribu. Purata bergerak empat minggu merosot 1,000 kepada 270,750. Jumlah orang yang menerima bantuan pengangguran adalah seramai 2.19 juta. Pasaran buruh terus kukuh seiring dengan pertumbuhan ekonomi. Penganalisis menjangkakan jumlah tuntutan pengangguran mencecah 274 ribu pada minggu ini.
Jumaat, 2:00 Pagi
Minit Mesyuarat FOMC AS:  Pembuat Dasar Federal Reserve AS berkata pada Julai lalu bahawa mereka hampir menaikkan kadar buat kali pertama dalam hampir satu dekad, tetapi memerlukan penambahbaikan dalam ekonomi dan pasaran buruh. Walaupun data ekonomi kebanyakannya memberansangkan, FOMC memutuskan untuk menangguhkan kenaikan kadar September lalu. Minit mesyuarat ini akan memberi gambaran lanjut mengenai sebab-sebab kelewatan tersebut.
Jumaat, 8:30 Malam
Data pekerjaan Kanada:  Pasaran buruh Kanada menambah 12 ribu jawatan yang tidak dijangka pada bulan Ogos, walaupun pasaran menjangkakan penguncupan sebanyak 4,800. Walau bagaimanapun, kadar pengangguran meningkat kepada paras tertinggi dalam satu tahun sebanyak 7%, apabila kadar penyertaan meningkat kepada 65.9% daripada 65.7%. Secara keseluruhan, peningkatan dalam kerja sepenuh masa menunjukkan peningkatan yang positif dalam pasaran kerja Kanada, sekaligus mengimbangi kenaikan kadar pengangguran.
Ahad, 2:45 Pagi
Ucapan Gabenor Bank of Canada:  Gabenor Bank of Canada Stephen Poloz dijadualkan berucap di Institut Kewangan Antarabangsa, di Lima, Peru. Dalam ucapannya baru-baru ini, Encik Polozs berkata beliau percaya Kanada akan bangkit daripada kejatuhan harga minyak mentah. Syarikat-syarikat boleh mengurangkan pelaburan dan pengeluaran dalam keadaan harga yang lebih rendah, tetapi ini akan meningkatkan permintaan; yang akhirnya akan membawa kepada kenaikan harga.
** Semua masa dalam waktu Malaysia dan yang sewaktu dengannya GMT +8
Adakah anda mencari sebuah forex broker yang mudah urusan deposit dan withdraw? Cuba Exness hari ini! Klik banner di bawah :
[adrotate group=”5″]


Pelan Rangsangan £30 Bilion Pacu Kenaikan Harga Pada Carta GBP/USD

Pound Sterling catat peningkatan dalam pasaran pada Rabu susulan pengumuman pelan rangsangan fiskal bernilai £30 bilion oleh Menteri Kewangan UK, Rishi Sunak yang memberi keyakinan semula kepada pelabur terhadap pemulihan ekonomi UK.
Pelan rangsangan tersebut melibatkan penciptaan pekerjaan baru yang memfokuskan kepada golongan belia di samping bertujuan untuk menurunkan kadar pengangguran.
Pada carta harga pasangan matawang GBP/USD, harga telah pamerkan kenaikan harian melebihi 100 pips ke paras ketinggian terbaru menyusuli lonjakan pada hari sebelumnya.
Kenaikan turut disokong oleh penyusutan US dolar berikutan perubahan sentimen pasaran yang kembali melemahkan semula dagangan safe-haven.
Harga membuat kenaikan semalam selepas turun menguji paras sokongan Moving Average 50 (MA50) di rangka masa 1 jam pergerakan harga kemudian melonjak ke paras ketinggian 1.26200.
Dagangan yang bersambung pada Khamis melihatkan momentum kenaikan harga masih diteruskan dengan harga telah bergerak lebih tinggi dari paras ketinggian yang dicapai semalam.
 Harga membuat kenaikan menguji paras resistance pada 1.26500 pada sesi Eropah dengan jangkaan untuk kenaikan harga yang lebih tinggi.
Destinasi untuk kenaikan seterusnya adalah dilihat pada zon resistance pada julat harga sekitar 1.27500-1.28000.
Namun jika harga kembali membuat penurunan semula sehingga bergerak lebih rendah di bawah paras sokongan MA50, harga akan menuju semula pada zon RBS (resistance become support) 1.25000.
Penurunan lebih rendah akan menuju pula pada zon RBS 1.23600 sebelum zon support 1.22500 akan menjadi tumpuan seterusnya.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Keseluruhan Pasaran Global Setakat Hari Ini

Harga emas mendapat sokongan dalam sesi dagangan Isnin dengan sentimen ‘Risk-off’ mengambil alih pasaran, dengan pasaran ekuiti US mencatatkan kejatuhan mendadak dan indeks US dolar melemah.
Harga emas meningkat dari paras terendah Jumaat $1185.60 ke paras tertinggi hari ini di $1204.95. Indeks US dolar ketika ini sedang didagangkan di sekitar 100.45 jatuh 0.11% dari penutupan Jumaat.
Pasaran ekuiti US pula di bawah tekanan dalam sesi Isnin dengan S&P 500 susut hampir 1%. Indeks Dow Jones pula jatuh 180 mata dengan Nasdaq mencatatkan kejatuhan terbesar di antara ketiga-tiga indeks utama dengan penyusutan 1.09%.
Pasaran ekuiti mendapat kesan selepas, perintah eksekutif yang dikeluarkan oleh Trump bagi menghalang kemasukan imigran muslim dari memasuki US. Perintah ini menambah ketidaktentuan dalam pentadbiran Trump dan menghantar pelabur-pelabur kepada pelaburan ‘Safe-Haven‘ seperti emas.
 Ketika ini perhatian akan terarah kepada penetapan kadar The Fed pada awal pagi Khamis dengan jangkaan tiada sebarang perubahan dalam polisi monetari kali ini. Sebelum ini, The Fed meramalkan akan ada tiga kali kenaikan pada 2017 dalam analisis ‘dot plot‘ sebelum ini. Namun, pasaran akan terus memberi tumpuan kepada nada komen dari Yellen semasa sidang media.
Sememangnya, minggu ini adalah minggu yang begitu sibuk kepada pemain pasaran global khususnya pelabur dengan banyaknya ‘News‘ impak tinggi khususnya penetapan kadar dari tiga bank pusat utama dunia. Pagi tadi BoJ mengekalkan polisi monetari semasa dengan perubahan dalam ramalan pertumbuhan ekonomi Jepun.
Pentadbiran Trump dilihat semakin tidak menentu dengan perintah eksekutif minggu lalu dan yang terbaru beliau memecat Ketua Peguam US Sally Yates, selepas Sally menghalang arahan eksekutif sebelum ini. Beliau kini digantikan oleh Dana Boente.
Sejak minggu lepas, pasaran masih lagi belum mendapat isyarat jelas dari Presiden Trump, tentang rangsangan fiskal dan pemotongan cukai korporat yang dijanjikan sebelum ini.


NFP – Data Kadar Gaji & Pengangguran Menepati Jangkaan, NFP Meleset

Matawang US dollar melemah selepas data NFP dikeluarkan pada pukul 8.30 malam tadi dengan kombinasi tiga data pekerjaan yang agak kurang memberangsangkan. Pair USD/JPY membuat kejatuhan sejurus data dikeluarkan.
Apa yang menyebabkan kelemahan US dollar? Data NFP menunjukkan tambahan pekerjaan di Amerika Syarikat sebanyak 157,000 pada bulan Julai kurang daripada jangkaan, menurut laporan yang dikeluarkan oleh Jabatan Buruh A.S. Pasaran menjangka tambahan sebanyak 191,000 pekerjaan dengan kadar gaji (Average Earnings) merekodkan bacaan sejajar dengan jangkaan pasaran.
 Data yang lebih penting iaitu kadar gaji (Average Hourly Earnings) meningkat 0.3% menepati jangkaan pasaran.
Manakala satu lagi data iaitu kadar pengangguran juga merekodkan bacaan 3.9% yang sejajar dengan jangkaan pasaran.
Dengan data tumpuan Average earnings, kadar pengangguran yang menepati jangkaan pasaran, dan tambahan pekerjaan yang meleset dari jangkaan pasaran – Ia dijangka tidak banyak memberi kesan kepada kelemahan US dollar, dengan USD/JPY hanya jatuh 17 pip setakat ini sejak pukul 8.30 malam.


Komen ‘The Big Four’ Dalam Konferens ECB Di Frankfurt

Pengerusi Federal Reserve Janet Yellen berkata dalam konferens ECB pada Selasa bahawa panduan yang diberikan oleh Fed tentang halatuju polisi memberi faedah kepada pasaran. Namun, beliau menegaskan ia perlu dilihat mengikut keadaan ekonomi dan bagaimana sebenarnya ekonomi itu berkembang.
“Semua panduan (guidance) haruslah mengikut keadaan semasa dan realiti ekonomi,” kata Yellen dalam konferens European Central Bank (ECB) di Frankfurt.
Draghi pula berpendapat ‘panduan kehadapan’ (forward guidance) untuk polisi di masa hadapan telah berjaya memandu jangkaan pasaran dan ia kini menjadi salah satu alat dalam polisi.
“Panduan ke hadapan telah menjadi instrumen polisi monetari yang matang.”
 “Kenapa perlu kita hentikan instrumen polisi yang terbukti efektif ini? tambah Draghi.
Bank of England (BoE) akan lebih fleksibel dalam kenaikan kadar faedah bagi menyokong ekonomi Britain yang akan keluar daripada Kesatuan Eropah, kata Mark Carney, Gabenor BoE.
Gabenor Bank of Japan (BoJ) Haruhiko Kuroda berkata pada Selasa bahawa jangkaan inflasi di Jepun semakin meningkat. Kuroda juga berkata bahawa inflasi di Jepun masih terkesan oleh kejatuhan harga minyak mentah dunia sejak beberapa tahun lalu.
Kuroda menegaskan akan meneruskan polisi akomodasi (sokongan kepada ekonomi) yang tinggi.


Pandangan Pakar Ekonomi Terhadap Program Rangsangan Monetari ECB

Bank pusat Eropah (ECB) dijangka akan mengakhiri program rangsangan kewangan menjelang akhir tahun ini. Berdasakan undian Reuters, pakar ekonomi yakin dengan hal itu berikutan komentar yang dibuat oleh pembuat dasar ECB.
Kajian soal selidik tersebuti menunjukkan lebih 80 orang pakar ekonomi menjangkakan akan hal tersebut.
Walaubagaimanapun, undian Reuters tersebut telah meramalkan bahawa ECB akan berhenti membeli bon puluhan bilion euro sejak September 2017 lagi.
 Pembuat dasar ECB – termasuk Jens Weidmann, ketua bank pusat Jerman, rakan sejawatannya dari Belanda, Klaas Knot dan Ketua ekonomi, Peter Praet – mengatakan skema pembelian bon 2.55 trilion euro mungkin berakhir tahun ini.
Namun sesetengah ahli ekonomi berpendapat bahawa keputusan akan datang pada mesyuarat 14 Jun hanya akan memaklumkan pelan tempoh masa bagi program pembelian bon.
Bank pusat dijangka meningkatkan kadar deposit sebanyak 15 mata asas kepada -0.25 peratus pada suku kedua tahun depan dan menaikkan kadar pembiayaan semula sebanyak 10 mata asas pada suku tahun berikutnya.
Walaupun dengan data ekonomi yang perlahan, komentar pembuat dasar tersebut telah berjaya mendorong matawang euro unutk mengukuh keparas tertinggi 3 minggu lalu.


Tuntutan Pengangguran Mingguan A.S. Tanpa Dijangka Jatuh Merundum, Ini Perkara Yang Perlu Diketahui Pasaran!

Bilangan rakyat Amerika yang memfailkan tuntutan baharu untuk faedah pengangguran secara tidak dijangka jatuh pada minggu lalu, menunjukkan pasaran buruh kekal kukuh walaupun kadar faedah lebih tinggi.
Tuntutan awal untuk faedah pengangguran negeri turun 15,000 kepada 190,000 pelarasan musim bagi minggu berakhir 14 Januari, kata Jabatan Buruh pada Khamis. Ahli ekonomi yang ditinjau oleh Reuters telah meramalkan 214,000 tuntutan untuk minggu terkini.
Sebahagian daripada penurunan mendadak dalam tuntutan mungkin mencerminkan cabaran yang berterusan untuk menyesuaikan data untuk turun naik bermusim pada awal tahun.
Melalui turun naik bermusim, tuntutan pengangguran kekal pada tahap yang konsisten dengan pasaran buruh yang kukuh, walaupun pemberhentian pekerja telah meningkat dalam industri teknologi dan sektor yang sensitif pada kadar faedah seperti kewangan dan perumahan.
 Microsoft Corp memaklumkan bahawa mereka akan mengurangkan 10,000 pekerjaan, menyertai syarikat pesaing Amazon.com yang pada bulan ini mula merancang untuk mengurangkan 18,000 pekerja. Ahli ekonomi memberi amaran supaya tidak membaca pengurangan pekerja dalam sektor teknologi sebagai tanda kemerosotan dalam keadaan pasaran buruh, dengan alasan bahawa syarikat-syarikat ini mengambil pekerja berlebihan semasa pandemik COVID-19.
Di luar industri teknologi, pakar ekonomi berkata syarikat biasanya enggan memberhentikan pekerja selepas kesukaran mencari pekerja semasa pandemik. Mereka menjangkakan syarikat mengurangkan pengambilan pekerja sebelum mengambil jalan keluar.
Malah, Buku Beige Federal Reserve pada hari Rabu melaporkan bahawa “banyak firma teragak-agak untuk memberhentikan pekerja walaupun permintaan untuk barangan dan perkhidmatan mereka perlahan dan merancang untuk mengurangkan bilangan pekerja melalui pengurangan jika diperlukan.”
Tuntutan menurun antara minggu tinjauan Disember dan Januari. Ekonomi menambah 223,000 pekerjaan pada Januari.


Hilang Momentum, EUR/USD Gagal Teruskan Penurunan

Pelabur pasaran kewangan berkemungkinan sedikit keliru dengan arah pergerakan buat US dolar yang semakin kurang jelas berbanding bulan-bulan sebelum ini.
Namun, penganalisis pasaran masih berpandangan US dolar bakal memasuki fasa pengukuhannya dengan tumpuan terhadap langkah pengetatan dasar oleh Federal Reserve (Fed) pada tahun ini.
US dolar pada dagangan Rabu semalam dilihat kehilangan momentum selepas pengukuhan dipamerkan sejak awal minggu.

Jika diperhatikan pada carta harga pasangan mata wang EUR/USD, harga telah kembali bergerak mendatar semalam berbanding penurunan 100 pips harga yang berlaku pada Selasa lalu.
Pun begitu, masih awal untuk menilai perubahan trend harga ekoran harga masih bergerak di bawah paras halangan Moving Average 50 (MA50) pada rangka masa 1 jam.
 Jika harga kekal bergerak di bawah halangan MA50 tersebut, penurunan harga mungkin akan diteruskan menuju zon support sekitar 1.12500 untuk catatkan paras terendah 4 minggu.
Penurunan lebih rendah akan menuju pula zon terendah dicecah harga pada tahun 2021 iaitu zon support 1.12000.
Sebaliknya jika kenaikan harga berterusan menyambung pergerakan semalam, zon 1.14000 dilihat akan kembali menjadi zon rintangan buat harga.
Kenaikan lebih tinggi melepasi zon tersebut berkemungkinan akan menguji semula paras ketinggian dicapai minggu lalu sekitar 1.14800.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Dasar Imigresen Trump Terus Menghantui Sesi Dagangan Matawang Greenback

US Dollar didagang tidak stabil pada Selasa selepas menjunam berbanding Yen berikutan pendirian Donald Trump terhadap dasar imigresn mencetuskan kebingungan dalam kalangan pelabur.
US Dollar merosot 0.1 peratus kepada 113.670 Yen selepas jatuh lebih 1 peratus semalam.
Peningkatan sederhana dalam Hasil Perbendaharaan AS tidak banyak membantu US Dollar untuk kembali bangkit berikutan bebanan berikutan perdagangan perlindungan dan dasar imigresen oleh Trump yang dianggap sukar.
Tamparan terhadap matawang tersebut memuncak setelah Trump mengarahkan pengharaman sementara terhadap pelarian dan individu dari tujuh negara Islam.
Menurut Ketua Strategi Matawang di Mizuho Securities, Masafumi Yamamoto, Trump memberi pengaruh besar terhadap hala tuju matawang. Justeru, keputusan Bank of Japan tidak menjadi tumpuan utama buat pasaran minggu ini.
 Bank Pusat Jepun dijadual akan mengumumkan keputusan dasar yang bakal bermula pada Selasa dan bakal berlangsung selama dua hari dengan jangkaan pengekalan dasar.
Dalam sesi ini, Euro kekal pada paras $1.0707 setelah menjunam ke paras terendah dalam tempoh 11 hari pada Isnin. Sokongan matawang ini disebabkan oleh data harga pengguna di Jerman yang mencecah paras tertinggi dalam tempoh 3 tahun dan menghampiri sasaran kestabilan harga Bank Pusat Eropah di bawah angka 2 peratus.
Pound meningkat sebanyak 0.1 peratus pada $1.2502 menjelang mesyuarat dasar Bank of England pada Khamis.
Dollar Australia menambah sebanyak 0.15 peratus kepada $0.7564, sekali mencatat keuntungan buat hari ketiga berturut-turut berbanding US Dollar.
Dollar New Zealand meningkat sebanyak 0.1 peratus kepada $0.7293, mencecah ke paras tertinggi dalam tempoh 11 minggu.
Sentimen & News Penting Sepanjang Minggu Ini (30 Januari – 3 Februari 2017)


Sentimen Terkini Pasaran Forex Pada Sesi Dagangan Asia

Matawang US dolar menyusut pada hari Isnin, jatuh daripada paras yang dikecapi pada minggu lepas berikutan kembimbangan pasaran terhadap perang perdagangan antara U.S-China dan diikuti oleh data yang menunjukkan ekonomi U.S mencipta peluang pekerjaan yang paling sedikit dalam tempoh 6 bulan pada bulan Mac.
Indeks US dolar melemah pada sesi dagangan asia kepada paras 89.86 berbanding paras tertinggi 1 bulan iaitu pada 90.597 setakat jam 9.50 a.m
US dolar juga menyusut berbanding matawang safe-have yen dan Swiss franc pada hari Jumaat berikutan komentar China yang menyebabkan perang perdagangan lebih tegang.
 China memberi amaran pada hari Jumaat bahawa, China telah bersedia sepenuhnya untuk membuat serangan balas terdahap ukuran perdagangan jika President Donald Trump mahu mengenakan $100 billion cukai tambahan ke atas barangan China.
Matawang U.S dolar menyusut sebanyak 0.07% kepada 106.87 selepas mencatat penyusutan sehingga 0.4% pada hari Jumaat. Jatuh daripada paras tertinggi 5 minggu lalu yang dikecapi pada hari Khamis iaitu pada 107.49 yen.
Non-Farm Payroll hanya bertambah sebanyak 103,000 pada Mac berbanding jangkaan 190,000. Data kali ini jauh meleset daripada bacaan sebelum ini yang merekodkan tambahan 313,000 pekerjaan.


Analisis Teknikal USD/CAD – Timeframe H1 – 24/12/2018

Pada dagangan minggu lalu bagi pasangan matawang USD/CAD, harga terus membuat kenaikan sepanjang minggu dan mencatatkan paras tertinggi dagangan untuk tahun ini sekitar paras 1.36000 pada penutup dagangan sesi New York Jumaat lalu. Matawang komoditi dollar CAD terus didagangkan merosot ekoran kejatuhan harga minyak mentah dalam pasaran dan memberi kesan terhadap Loonie atas faktor Kanada antara negara pengeksport terbesar dunia.
Pada sesi pasaran Asia pagi ini, harga dilihat membuat sedikit penurunan dari paras tertinggi dagangan yang dicapai pada Jumaat lalu dan menuju ke paras Magic Pivot 1.3566 hari ini dan bergerak mendatar seketika di paras tersebut. Jika harga dilihat gagal menembusi paras tersebut, berkemungkinan harga akan pantul semula menyambung kenaikan dan menuju ke paras resistance terdekat pada indicator Moshed Magic Line sekitar 1.3638 (MagicR1). Seterusnya, harga bakal meneruskan kenaikan menguji paras resistance pada 1.3675 (MagicR2) sebelum kenaikan lebih tinggi bakal mencatatkan paras ketinggian yang baru untuk dagangan USD/CAD tahun ini berkemungkinan mencecah ke paras sekitar 1.3747 (MagicR3).
Namun, jika harga berjaya bergerak turun lebih rendah melepasi paras Magic Pivot hari ini, paras awal yang dilihat akan dituju harga adalah pada support 1.3528 (MagicS1). Seterusnya harga yang meneruskan kenaikan bakal menuju pula ke paras support 1.3456 (MagicS2) yang dilihat berada pada zon RBS (resistance become support). Sedikit lagi penurunan harga yang diteruskan akan mencecah paras support pada 1.3419 (MagicS3).
 Terus pantau perkembangan pasaran minyak mentah yang menjadi faktor utama menggerakkan nilai matawang Loonie dalam pasaran serta turut mempengaruhi pergerakan harga pada chart USD/CAD. Tentukan paras support dan resistance terbaik pada chart USD/CAD dengan berpandukan pada indicator Moshed Magic Line sebagai rujukan tambahan dalam analisis teknikal harian anda.

Paras support: 1.3528, 1.3456, 1.3419.
Paras resistance: 1.3638, 1.3675, 1.3747.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Ini Petunjuk Awal Untuk EUR/USD Mulakan Lonjakan?

Ucapan oleh Presiden European Central Bank (ECB), Christine Lagarde semalam dilihat tidak begitu memberi kesan yang ketara terhadap matawang Euro dalam pasaran.
Namun, Euro kembali dilihat mempamerkan kenaikan selepas corak penurunan harga dipaparkan sejak minggu lalu.
Meneliti penerangan Lagarde, bank pusat masih melihat ekonomi masih bergelut untuk menuju ke arah pemulihan di samping berdepan gelombang baru Covid-19. Justeru, Euro masih dinilai berisiko.
Namun, faktor yang menyokong Euro adalah kenyataan bahawa pertukaran kadar Euro berbanding US dolar tidak menjadi sasaran polisi oleh ECB. Hal ini, telah memberi ruang semula untuk Euro meningkat, namum kadar peningkatan harga berkemungkinan terhad.
Dengan pergerakan US dolar yang perlahan menjelang laporan data pekerjaan NFP pada penghujung minggu ini, harga pada carta EUR/USD kembali pamerkan kenaikan semalam dari paras support 1.16100.
 Kenaikan harga juga telah melepasi paras halangan Moving Average 50 (MA50) pada rangka masa 1 jam pergerakan harga yang memberi isyarat awal perubahan trend pada carta EUR/USD.
Sesi Asia pada Selasa melihatkan pergerakan perlahan menguji paras rintangan 1.16800 dengan jangkaan kenaikan harga akan menuju zon SBR (support become resistance) 1.17200.
Namun, jika harga kembali membuat penurunan semula, zon support 1.16100 akan kembali diuji sebelum penurunan lebih rendah dijangkakan ke paras tumpuan 1.15000.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Paras Harga Paling Tinggi GBP/JPY Capai Sejak 2016!

Menarik untuk diperkatakan tentang pergerakan harga pada carta pasangan mata wang GBP/JPY untuk minggu ini.
Tahukah anda kenaikan harga yang dicatatkan telah mencapai paras paling tinggi yang tidak pernah dicapai sejak tahun 2016 yang lalu?
Jika diperhatikan, pada Jumaat lepas harga telah mencapai ketinggian di paras 174.600, namun dilihat berundur semula pada minggu ini ke zon RBS (resistance become support) sekitar 172.700.
Pada Rabu lalu harga telah berjaya memaparkan lonjakan kembali dari zon RBS tersebut dan berlegar pada zon ketinggian minggu lalu sepanjang Khamis semalam.
Walaupun tidak banyak faktor yang menyokong pengukuhan Pound ketika ini, namun mata wang Britain itu dilihat kekal baik berbanding Yen yang lebih suram.
Pergerakan harga yang berada di atas paras sokongan Moving Average 50 (MA50) pada rangka masa 1 jam di carta GBP/JPY tersebut menjangkakan trend bullish akan berterusan.
Jangkaan adalah tepat apabila pelabur menyaksikan kenaikan lagi pada hari ini (Jumaat) yang mengatasi ketinggian minggu lalu sekaligus merekodkan paras tertinggi terbaru 8 tahun.
 Setakat awal sesi Eropah, harga berjaya mendaki ke sekitar 175.00, dan jika momentum berjaya dikekalkan, harga boleh terus mencatatkan paras tertinggi yang baru.
Penganalisis mensasarkan paras ketinggian sehingga 179.00 yang mampu dicapai oleh harga jika trend bullish berjaya dipertahankan.
Sementara, untuk jangkaan bagi penurunan harga pula, zon ketinggian minggu lalu iaitu sekitar 174.600 akan kembali dituju dan berkemungkinan akan berfungsi sebagai support yang baru.
Namun jika harga jatuh lebih rendah dan turun menembusi sokongan MA50, ini akan menjadi petanda awal untuk kejatuhan harga yang bakal bermula.
Zon RBS 172.700 akan kembali menjadi tumpuan pada penurunan harga yang dilanjutkan.
Lihat gambar carta harga pasangan GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Bank Pusat Jepun Kekalkan Kadar Faedah Di Paras Rendah

Dagangan safe-haven Yen Jepun turut menjadi tumpuan pada sesi Asia hari ini berikutan pelabur turut menantikan keputusan mesyuarat polisi monetari oleh bank pusat Jepun.
Bank of Japan (BOJ) telah menetapkan kadar faedah untuk mesyuarat September 2019 kekal di paras -0.10% tidak berubah seperti yang dijangkakan sementara mengekalkan sasaran hasil pulangan bon 10 tahun kerajaan pada 0.00%.
Unjuran bank pusat juga masih dikekalkan untuk kadar faedah terus berada di paras yang rendah untuk tempoh waktu yang lebih panjang sekurang-kurangnya sehingga musim bunga tahun 2020.
Sementara itu, dagangan dolar Australia mencatatkan penurunan ketara susulan laporan pekerjaan Australia diterbitkan pada jam 9.30 pagi waktu Malaysia.
Berdasarkan bacaan laporan, pertambahan pekerjaan untuk bulan Ogos adalah lebih tinggi berbanding jangkaan penurunan oleh pasaran. Namun, angka pertambahan bulan lalu pula dikemaskini menurun.
 Penurunan pada dagangan Aussie adalah berikutan bacaan pada kadar pengangguran yang meningkat pada bulan Ogos. Angka yang mencatatkan bacaan 5.3% lebih tinggi berbanding jangkaan kekal di paras 5.2% itu, adalah kadar tertinggi sejak Ogos tahun lalu.
Berikutan laporan pekerjaan yang merosot itu juga, Reserve Bank of Australia (RBA) dijangka akan menurunkan kadar faedah pada mesyuarat Oktober nanti.
RBA sememangnya memantau perkembangan pasaran buruh dan laporan pekerjaan mempengaruhi keputusan bagi penetapan kadar faedah. RBA juga sebelum ini memaklumkan bahawa sasaran 4.8% kadar pengangguran adalah diperlukan untuk melonjakkan pertumbuhan pendapatan untuk menyokong inflasi mencapai sasaran bank pusat.
Pada awal pembukaan sesi pasaran Asia, data pertumbuhan GDP New Zealand menjadi antara data penting yang tersenarai pada hari ini mengiringi mesyuarat polisi bank-bank pusat.
Bacaan data pertumbuhan GDP New Zealand untuk suku kedua mencatatkan bacaan 0.5% lebih tinggi berbanding jangkaan penurunan 0.4% oleh pasaran. Namun, tidak berjaya mengatasi bacaan 0.6% pada suku sebelumnya. Ini turut mendorong pergerakan lemah Kiwi pada sesi pasaran Asia hari ini.


Pelabur Lega! Ekonomi China Tidak Seteruk Yang Disangka

Pertumbuhan ekonomi China dilaporkan lebih baik daripada jangkaan pada suku terakhir 2021, tetapi pengembangan yang dicatatkan masih pada kadar paling lemah dalam tempoh satu setengah tahun.
Menurut data yang dikeluarkan Biro Perangkaan Kebangsaan (NBS), Keluaran Dalam Negara Kasar (KDNK) berkembang 4.0% pada suku keempat (Oktober-Disember) daripada tahun sebelumnya berbanding jangkaan peningkatan 3.3%.
Walau bagaimanapun, pertumbuhan yang dicatatkan menurun daripada suku ketiga yang direkodkan sebanyak 4.9%. Secara keseluruhan tahunan, China berkembang 8.1% jauh melebihi sasaran kerajaan untuk pertumbuhan lebih 6%.
 Ekonomi gergasi Asia itu bermula kukuh pada awal 2021 apabila kebanyakan aktiviti ekonomi kembali pulih daripada kemerosotan yang disebabkan pandemik pada tahun sebelumnya.
Bagaimanapun, ia kembali melemah pada separuh kedua tahun lalu disebabkan masalah gangguan rantaian bekalan, isu Evergrande yang memberi kesan besar kepada keyakinan pelabur dan pelaburan serta penularan Covid-19 yang menjejaskan perjalanan dan penggunaan swasta.
Kelembapan itu mendorong China untuk meningkatkan semula pelaburan dan aktviti ekonomi dengan bank pusat mengurangkan kadar faedahnya buat kali pertama sejak awal 2020 untuk menyokong pertumbuhan.
Sementara itu, pelabur juga diperlihatkan dengan data jualan runcit China yang menunjukkan peningkatan lebih perlahan daripada dijangkakan dengan hanya meningkat 1.7% pada Disember daripada 3.9% yang dicatatkan sebelumnya.


Boris Johnson Mungkin Lanjutkan Tempoh Peralihan Brexit – Pesuruhjaya EU

Pesuruhjaya perdagangan Kesatuan Eropah (EU), Phil Hogan mengatakan bahawa beliau menjangkakan Perdana Menteri UK Boris Johnson mungkin terpaksa memungkiri janjinya untuk tidak melanjutkan tempoh peralihan Brexit menjelang akhir tahun 2020.
Beliau berkata PM Johnson sebelum ini bermatian-matian menyatakan keengganannya untuk menangguhkan Brexit, tetapi akhirnya beliau tetap akur untuk berbuat demikian bagi mendapatkan persetujuan parlimen terhadap rang undang-undang pengeluaran Brexitnya.
Justeru, ia tidak mustahil bagi situasi itu untuk berulang kembali dalam usaha mencapai perjanjian dengan EU menjelang berakhirnya tempoh peralihan.
Kata-kata Hogan telah menyokong kenyataan Presiden Suruhanjaya EU Ursula von der Leyen yang mengatakan PM Johnson perlu mempertimbangkan kembali penolakan beliau untuk menangguhkan tempoh peralihan Brexit.
 Hal ini kerana, kebanyakan pakar perdagangan berpendapat bahawa pelanjutan adalah perlu kerana ia dilihat mustahil untuk berunding mengenai perjanjian perdagangan UK-EU dalam tempoh yang singkat iaitu hanya 11 bulan.
Hogan turut menyatakan perbincangan tentang hubungan masa depan EU-UK akan melibatkan pilihan yang rumit dan sukar. Bagaimanapun, terdapat aspek positif untuk membawa kemajuan dalam rundingan ini.
Klausa mengenai larangan pelanjutan tempoh peralihan dalam rang undang-undang pengeluaran Brexit akan dibahaskan oleh ahli parlimen pada minggu depan, di mana keputusannya dijangka berpihak kepada PM Johnson. Tindakan PM Johnson yang disifatkan sebagai melulu telah menyebabkan kekhuatiran terhadap no-deal Brexit kembali tercetus.
Sementara itu dalam kenyataan berasingan, Phil Hogan memberitahu bahawa pihaknya akan bertemu dengan perunding perdagangan Amerika Syarikat pada pertengahan Januari untuk membincangkan isu yang telah menjejaskan hubungan antara dua negara itu.
Terdahulu, Amerika Syarikat telah mengenakan tarif ke atas beberapa barangan import EU dan mengancam Perancis disebabkan pelaksanaan cukai digital oleh negara itu.


Emas Tetap Bertahan Meskipun USD Kukuh!

Emas terus mengekalkan momentum pengukuhannya menjelang dagangan penghujung minggu, yang masih disokong oleh kenyataan dovish Pengerusi Federal Reserve (Fed), Jerome Powell dan kenaikan inflasi AS yang tinggi.
Setelah mencecah paras lebih tinggi pada Khamis, $1,834 per auns, emas diniagakan berlegar di sekitar harga $1,827 dengan tumpuan pasaran kini terarah kepada penerbitan data jualan runcit AS.
Pengerusi Federal Reserve (Fed) AS, Jerome Powell memberi keterangan untuk hari kedua mengenai dasar monetari di hadapan Jawatankuasa Perbankan Senat.
 Beliau terus dengan pandangan dovishnya dengan mengatakan bahawa akan menjadi kesalahan bagi Fed untuk bertindak sebelum waktunya bagi memerangi inflasi yang bersifat sementara.
Bagaimanapun, Powell mungkin tidak tergesa-gesa untuk mengurangkan rangsangan dalam dasar monetarinya seperti bank pusat lain, tetapi data AS yang positif mungkin akan memaksanya berbuat demikian.
Sebagai contoh, ini dapat dilihat daripada bacaan data jumlah tuntutan pengangguran AS semalam, yang menunjukkan penurunan pada minggu lalu. Malah, bacaan data inflasi yang tinggi sebelum ini juga masih lagi menguatkan lagi keyakinan pasaran untuk melihat Fed mula mengetatkan dasar monetarinya.
Data jualan runcit pada malam ini dijangka akan mempamerkan peningkatan berbanding bacaan sebelumnya.


Harga Terjun ‘Kaw-Kaw’! Dah 450 Pips GBP/USD Jatuh Ni

Dahsyat betul la harga ‘kaw-kaw’ turun ni!
Pergerakan harga pada carta pasangan mata wang GBP/USD terus memaparkan penurunan tanpa henti bersambung sehingga dagangan Selasa semalam.
Pengukuhan ketara US dolar terus mendominasi pasaran dan menambah tekanan buat mata wang Pound sejak minggu lalu lagi.
Dengan prospek kenaikan kadar faedah agresif oleh Federal Reserve (Fed) pada mesyuarat FOMC minggu hadapan, akan terus memberikan jangkaan kepada pelabur untuk pengukuhan US dolar bagi tempoh lebih panjang.

Menepati ramalan penurunan harga diteruskan pada carta GBP/USD semalam selepas berjaya melepasi paras support 1.27000.
Penurunan harga telah mencecah ke paras terendah terbaru sedikit melepasi sasaran 1.26000 iaitu sekitar 1.25700 pada penghujung sesi New York.
Penurunan ke paras terendah terbaru ini adalah yang terendah sejak dagangan Julai 2020 yang lalu.
 Jika diperhatikan, penurunan harga yang bermula sejak Khamis lalu telah merekodkan 450 pips penurunan untuk tempoh 3 hari dagangan.
Harga masih kekal berada dalam trend bearish bergerak di bawah paras halangan Moving Average 50 (MA50) pada rangka masa 1 jam di carta GBP/USD.
Penurunan lebih rendah akan dijangkakan berterusan dengan sasaran menuju sekitar 1.24000 sekiranya situasi pasaran kekal tidak berubah.
Namun jika harga berjaya membuat kenaikan semula, rintangan awal yang dilihat bakal diuji adalah pada 1.27000 yang sebelum ini menjadi paras sokongan harga di awal minggu.
Dan untuk sasaran kenaikan lebih tinggi selepas mendapat isyarat perubahan trend bullish adalah pada zon SBR (support become resistance) 1.3000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dolar dan Euro Dijangka Bergerak Ke Arah Parity Eur/Usd 1.0000?

Matawang Euro menuju kepada nilai yang sama (parity) dengan matawang US dolar dalam masa 12 bulan akan datang, sama ada Marine Le Pen memenangi pilihanraya Presiden Perancis atau tidak.
Ketika ini Euro mendapat sokongan dari perkembangan terkini politik Perancis di mana Macron sedang mendahului tinjauan pendapat. Jika perkara ini diterjemahkan ke dalam pilihanraya nanti ia akan menguatkan Euro tetapi ia hanyalah melembatkan sedikit kejatuhan Euro sehingga sama nilai dengan US dolar, menurut Penganalisis di Deutsche Bank Asset Management.
Manakala jika Le Pen memenangi pilihanraya pula ia akan menyebabkan kejatuhan mendadak Euro, menurut individu yang mempunyai pengetahuan tentang hal ini dan Pengurus Aset berjumlah 607 billion pound.
 Kunci yang paling penting adalah mudah iaitu “Euro menuju kepada nilai yang sama berbanding US dolar.” Ia bukanlah disebabkan oleh risiko geopolitik, tetapi disebabkan perbezaan kadar faedah di antara kedua-dua matawang di mana Federal Reserve kini dalam landasan mengetatkan polisi berikutan pengukuhan ekonomi Amerika Syarikat.
Manakala, European Central Bank (ECB) pula sedikit kurang yakin untuk menaikkan kadar dari polisi kadar faedah sifar sejak tahun 2014. Perbezaan ini atau ‘divergence‘ polisi monetari antara kedua-dua bank pusat sepatutnya menolak US dolar ke atas berbanding Euro yang masih diselubungi polisi yang terlalu akomodatif.
Secara umumnya, kadar faedah yang lebih tinggi akan menolak nilai matawang itu ke atas berbanding matawang yang lain. Hal ini disebabkan kadar faedah yang lebih tinggi di Amerika berbanding Eropah di mana instrumen pelaburan dalam US dolar akan menghasilkan pendapatan yang lebih tinggi. Ini menjadikan lebih ramai pelabur mahu membeli US dolar berbanding Euro yang menyebabkan permintaan US dolar meningkat dan menguatkan nilainya.
Sebelum ini, beberapa institusi meramalkan Euro-Dolar akan menjadi sama nilai pada awal 2017 selepas saja Donald Trump dipilih sebagai Presiden Amerika Syarikat.  Tetapi tiada ramalan yang menjadi kenyataan di mana kebanyakan bank tetap berpendirian ia akan berlaku dengan jangkaan dua lagi kenaikan kadar The Fed tahun ini.


Amaran Risk-Off, EUR/USD Berubah Arah Junam 100 Pips!

Situasi mula berubah pada dagangan Selasa semalam dipengaruhi oleh sentimen pasaran yang berisiko didorong oleh kebimbangan terhadap sektor perbankan yang melanda semula.
Saham First Republic Bank dilaporkan merosot hampir 50% pada Selasa sementara UBS laporkan kemerosotan sehingga 52% pada pendapatan suku tahunannya.
Justeru, mata wang safe-haven termasuk US dolar mendapat kelebihan untuk mengukuh dalam pasaran dan menekan mata wang utama yang lain.

Dapat dilihat pergerakan harga pada carta pasangan mata wang EUR/USD telah berubah arah daripada jangkaan asal penganalisis yang pada mulanya melihat kecenderungan harga untuk menyambung kenaikan lebih tinggi.
Setelah berlegar di ketinggian zon 1.10600 di awal sesi Asia semalam, penurunan mula dipaparkan ke sesi Eropah dan New York sehingga menembusi semula paras penting 1.10000.
Penurunan harian hampir 100 pips itu mencecah sekitar 1.09700 sebelum harga perlahan dan mendatar hingga bersambung pada pembukaan sesi Asia pagi ini (Rabu).
Isyarat bearish harga dinilai selepas kejatuhan semula di bawah paras 1.10000 turut melepasi paras Moving Average 50 (MA50) pada rangka masa 1 jam di carta EUR/USD yang mengira kebarangkalian purata pergerakan harga.
 Jika US dolar berjaya kekal kukuh, harga akan ditekan lebih rendah menuju zon sokongan terhampir pada 1.09000 yang telah menyokong harga pada minggu lalu.
Susut lebih rendah melepasinya akan menjangkakan sasaran yang lebih rendah untuk penurunan mencecah 1.08000.
Namun jika US dolar kembali melemah semula seperti awal minggu, pelabur berkemungkinan menyaksikan harga melantun semula naik di atas paras 1.1000.
Dengan isyarat lebih bullish yang dinilai, harga bakal meneruskan semula kenaikan menguji rintangan 1.10600 sebelum menembuisnya ke paras lebih tinggi.
Sasaran berikutnya untuk dituju harga dilihat berada pada ketinggian sekitar 1.12000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GOLD Akan Turun Semula Ke Paras Harga $1800?

Carta harga XAU/USD yang mengukuh harga emas berbanding US dolar kekal mempamerkan penurunan sehingga ke dagangan Khamis sejak harga menjunam pada awal minggu.
Sentimen pasaran berisiko menjadi faktor utama pengukuhan ketara US dolar sepanjang minggu ini sehingga turut memberi tekanan terhadap emas walaupun berstatus sebagai aset safe-haven.
Dengan corak trend bearish pada pergerakan di bawah paras halangan Moving Average 50 (MA50) di timeframe 1 jam, harga telah membuat penurunan di bawah paras 1900.00 semalam.
Penurunan terendah harian semalam mencecah paras 1856.00 sehingga penghujung dagangan sesi New York.
Pada dagangan yang bersambung di sesi Asia pagi ini, harga membuat kenaikan yang lemah di awal sesi namun tidak melepasi paras 1870.00 sebelum turun lebih rendah semula.
 Jika kekal berterusan, harga emas boleh kembali semula ke paras harga 1800.00. Paras tersebut telah berjaya ditembusi pada dagangan Julai lalu sehingga kenaikan harga berjaya mencapai paras tertinggi emas sepanjang masa melebihi paras 2000.00 pada awal Ogos.
Mampukah harga turun ke paras 1800.00 atau lebih rendah lagi?
Sekiranya berlaku perubahan sentimen yang membuatkan US dolar kembali lemah, harga berkemungkinan akan melonjak semula ke sekitar paras 1900.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Minyak Mentah Kembali Menurun, USD/CAD Pamerkan Corak Kenaikan Harga

Jangkaan pasaran untuk harga minyak melonjak tinggi meleset dengan ketegangan antara Amerika Syarikat dan Iran pada masa ini sedikit reda.
Sebelum ini, harga minyak diramalkan akan melambung tinggi ekoran faktor bekalan yang bakal terjejas. Namun, sangkaan tersebut dinafikan oleh OPEC yang kekal tenang menyatakan konflik yang melanda Timur Tengah tidak begitu memberikan kesan ketara terhadap pasaran minyak.
Dagangan dolar Kanada kembali mempamerkan penyusutan berbanding US dolar. Data inventori minyak mentah Amerika Syarikat yang tinggi turut menambahkan jangkaan permintaan yang menurun.
Dilihat pergerakan harga pada carta pasangan matawang USD/CAD, harga mula menunjukkan tanda-tanda kenaikan harga setelah berapa kali menguji zon support sejak minggu lalu di paras sekitar 1.29600.
Pada Selasa, harga mula menunjukkan lonjakan harga dari paras support tersebut sehingga menguji paras tumpuan pada 1.30200.
Namun harga kembali turun semula ke paras sokongan dinamik Moving Average 50 (MA50) pada dagangan semalam sebelum kenaikan diteruskan sehingga melepasi paras ketinggian 1.30400 pada sesi New York.
 Bersambung pada dagangan hari ini, pergerakan harga agak perlahan pada sesi Asia sementara pelabur menantikan berita-berita terbaru dalam pasaran.
Kenaikan harga dijangka akan diteruskan melepasi paras 1.30500 menuju paras penting 1.31000 yang berada pada zon SBR (support become resistance).
Namun jika penurunan harga kembali berlaku, harga yang berjaya bergerak melepasi paras sokongan MA50 dilihat akan menuju semula ke zon support 1.29600 sebelum ini.
Penurunan lebih rendah dari zon tersebut akan mencatatkan paras terendah terbaru sejak dagangan Oktober 2018.
Lihat gambar carta pasangan matawang USD/CAD di bawah untuk rujukan teknikal analisis anda.


Dagangan Logam Kuning Kembali Susut Selepas Capai Paras Tertinggi 7 Minggu

Harga emas meningkat ke paras tertinggi tujuh minggu pada sesi Asia dan turut mencatat kenaikan mingguan terbaik sejak Ogos dengan peningkatannya dilihat sebagai perlindungan terhadap kelemahan dolar dan peningkatan volatiliti pasaran ekuiti pada tahun 2020.
Bagaimanapun, dagangan logam kuning itu kembali susut sebanyak 0.1% untuk diniagakan pada $1,509.56 manakala niaga hadapan emas kekal tidak berubah pada $1,514.40.
Data pada hari Jumaat menunjukkan keuntungan dalam sektor perindustrian China pada bulan November meningkat daripada penguncupan dari tahun sebelumnya manakala data pada hari Khamis pula menunjukkan penurunan dalam tuntutan pengangguran AS sekali gus membuktikan pasaran buruh AS yang masih kukuh.
Logam berharga itu telah mengalami kenaikan hampir 18% pada tahun ini, disebabkan oleh pengurangan kadar faedah oleh bank-bank pusat dan ketegangan perdagangan AS-China yang berterusan telah meningkatkan permintaan terhadap aset safe-haven.
 Dagangan komoditi minyak mentah pula terus menguatkan pengukuhannya pada minggu ini dengan peningkatan sehingga mencecah paras tertinggi tiga bulan, masih disokong oleh keyakinan terhadap perjanjian yang bakal ditandatangani.
Niaga hadapan minyak mentah Brent naik 24 sen kepada $68.16 setong manakala WTI Amerika Syarikat meningkat sebanyak 23 sen kepada $61.91 setong.
Institut Petroleum Amerika (API) memberitahu pada Selasa, inventori minyak Amerika Syarikat dilaporkan sebanyak menurun 7.9 juta tong pada minggu lepas berbanding penurunan sebanyak 4.7 juta tong yang dicatatkan sebelum ini.
Bacaan ini merupakan lebih besar daripada unjuran penurunan sebanyak 1.83 juta tong yang bakal diterbitkan secara rasmi pada malam ini oleh Pentadbiran Maklumat Tenaga (EIA).


Harga Pengguna Kanada Kurang Dari Jangkaan, Usd/Cad Menguat

Inflasi Kanada meningkat kurang dari jangkaan pada Mac seperti yang ditunjukkan oleh data rasmi pada Jumaat.
Menurut laporan Jabatan Statistik Kanada, harga pengguna (CPI) pada Mac naik 0.2% dari bulan lepas berbanding jangkaan kenaikan 0.4% dan kenaikan 0.2% yang direkod pada Februari.
Dalam jangka masa 12 bulan sehingga Mac 2017, CPI naik 1.6% bulan lalu berbanding jangkaan kenaikan 1.8% dan peningkatan 2.0% pada Februari.
Inflasi teras (core-cpi) yang tidak mengambil kira makanan dan bahan api naik 0.3% pada Mac berbanding sebelum ini naik 0.4%.
 Manakala dalam tempoh 12 bulan sehingga Mac 2017, inflasi teras naik 1.3% pada Mac berbanding catatan 1.7% sebelum ini.
Dalam laporan polisi monetari Bank of Canada (BoC) bulan ini, bank pusat menjangkakan kadar inflasi akan jatuh menuju ke paras 1.7% dalam beberapa bulan akan datang sebelum meningkat semula ke paras sasaran 2.0%.
Walaupun ada bukti peningkatan dalam inflasi sektor perkhidmatan, data secara keseluruhan masih lagi di bawah jangkaan bank pusat dan tidak akan memberi tekanan kepada BoC untuk mengetatkan polisi.
Dolar Kanada melemah sejurus data ini dikeluarkan dengan Usd/Cad menguat 35 pip. Mesyuarat seterusnya Bank of Canada akan berlangsung pada 24 Mei 2017.


Jangkaan Terlalu Tinggi Data Ekonomi China Kecewakan Pelabur

Pemulihan ekonomi China tanpa dijangka terus melemah pada bulan Julai apabila penularan baharu Covid-19 di seluruh negara menjejaskan perbelanjaan pengguna dan perniagaan.
Biro Perangkaan Kebangsaan (NBS) mendedahkan pengeluaran perindustrian meningkat 3.8% daripada setahun lalu, lebih rendah daripada 3.9% pada Jun dan juga jauh meleset daripada jangkaan untuk meningkat 4.3%.
Jualan runcit pula dilaporkan berkembang pada kadar lebih perlahan dengan hanya menokok 2.7% daripada 3.1% yang dicatatkan sebelumnya, dan tersasar jauh dari anggaran pasaran untuk kenaikan 5.0% pada bulan Julai.
 Sementara pelaburan aset tetap mencatat peningkatan 5.7% pada bulan lalu, juga lebih buruk daripada ramalan pasaran untuk meningkat 6.2%.
Bagaimanapun, situasi berbeza dapat dilihat dalam pasaran buruh di mana kadar pengangguran dicatatkan lebih baik daripada jangkaan dengan menurun kepada 5.4%.
Komitmen negara terhadap polisi sifar Covid telah menyukarkan China untuk mengekalkan sebarang kemajuan ekonomi yang diraih berikutan ancaman sekatan yang berulang selepas pembukaan semula dilaksanakan.
Dalam pada itu, People’s Bank of China (PBOC) dalam keputusan mengejutnya pada Isnin telah menurunkan kadar pinjaman jangka sederhana (MLF) kepada 2.75% bagi memulihkan permintaan.


Aliran Modal Kepada Aset Selamat, Emas Terus Meningkat

Harga emas bergerak stabil dalam sesi Eropah pada Rabu selepas mencapai paras tertinggi tujuh bulan lalu dengan pelabur-pelabur mengambil kira risiko-risiko politik yang memberi kesan kepada pasaran sekaligus menyokong permintaan aset lebih selamat seperti emas.
Di pasaran hadapan Comex, emas didagang di sekitar $1,294.93 pada pukul 3 petang tadi, manakala emas di pasaran spot didagang di sekitar 1292.65.
Harga emas mendapat keuntungan untuk tiga sesi dagangan pada Selasa dan telah mencapai paras tertinggi $1,298.80. Selain itu, harga logam berharga yang lain iaitu perak juga mendapat permintaan sejak tiga minggu lalu yang disokong oleh ketidaktentuan politik global.
Pemain pasaran akan memberi perhatian kepada bekas Pengarah FBI James Comey dalam keterangannya di hadapan Senat pada Khamis. Hal ini dilihat sebagai risiko kepada pentadbiran Trump yang akan menjadi semakin sukar jika Comey membuat tuduhan terhadap Presiden US itu.
 Pemain-pemain pasaran juga akan memberi perhatian kepada pilihanraya United Kingdom yang juga berlangsung esok.
Emas biasanya akan menjadi alternatif pelaburan kepada pelabur-pelabur apabila berlakunya risiko politik global. Hal ini kita telah lihat dalam beberapa siri ketidaktentuan politik yang berlaku sebelum ini seperti krisis Korea Utara, pilihanraya US dan undian Brexit tahun lalu.
Ketidaktentuan politik global ketika ini diburukkan lagi dengan ketegangan yang berlaku di Timur Tengah antara Qatar dengan beberapa negara Arab lain khususnya Arab Saudi.
Indeks US dolar ketika ini berada di sekitar 96.56 yang jatuh ke paras terendah tujuh bulan lalu iaitu paras yang kali terakhir dilihat pada 9 November 2016.


AUD/USD Telah Melonjak Ke Paras Tertinggi 3 Tahun!

Lonjakan harga komoditi seperti minyak mentah, tembaga sehingga kepada kayu dan produk tenusu telah menyokong kenaikan nilai bagi mata wang komoditi seperti dolar Australia dan dolar New Zealand.
Sentimen positif pasaran terus memberi kelebihan terhadap dolar Aussie sementara US dolar kekal bergerak lemah pada dagangan awal minggu ini.
Pelabur juga dijangka akan berwaspada menantikan ucapan oleh Pengerusi Federal Reserve (Fed) Jerome Powell yang boleh mempengaruhi pergerakan US dolar di sesi New York.
Pada carta harga pasangan mata wang AUD/USD, harga telah mencatatkan paras tertinggi terbaru sejak Februari 2018 lalu selepas harga telah melepasi paras 0.79000.
Minggu lalu, pelabur juga menyaksikan lonjakan harga yang melepasi zon rintangan 0.78000 pada penghujung minggu yang menguatkan lagi isyarat trend bullish.
Dengan pergerakan harga di atas paras sokongan Moving Average 50 (MA50), jangkaan untuk harga meneruskan trend kenaikan akan mendorong harga menuju ke paras 0.8000.
 Jika berlaku penurunan semula harga, paras support harga dilihat pada zon RBS (resistance become support) 0.78200-0.78000.
Penurunan harga di bawah paras sokongan MA50 semula juga akan memberikan isyarat untuk perubahan trend bearish pada carta AUD/USD.
Penurunan lebih rendah seterusnya dilihat akan menuju zon RBS pada 0.77400 dan kemudiannya pada 0.76500.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Nasib Emas Selepas Menjunam Parah Pada Awal Minggu

Dagangan emas terus didagangkan di sekitar paras terendah empat bulan, ditekan oleh hasil bon AS yang tinggi dan US dolar yang kuat ketika pasaran dengan berhati-hati menantikan penerbitan data inflasi AS.
Pada sesi Asia, logam berharga itu didagangkan berlegar pada harga $1,731 per auns, sementara niaga hadapan pula sedikit positif pada $1,732 per auns.
Pergerakan emas dilihat lebih berhati-hati menjelang penerbitan data inflasi yang dijangka akan menunjukkan pertumbuhan perlahan pada bulan lalu. Ia akan dijadikan petunjuk oleh pelabur untuk tindakan penetapan dasar selanjutnya oleh bank pusat AS.
 Dua pembuat dasar Federal Reserve (Fed) memberitahu pada hari Isnin, bahawa inflasi sudah berada pada tahap yang dapat mencapai satu tahap ujian untuk permulaan kenaikan kadar faedah.
Namun, pembuat dasar Charles Evans pula memberi pendapat berbeza mengatakan lonjakan inflasi semasa tidak seharusnya mendorong bank pusat untuk mengetatkan dasar monetari sebelum waktunya, dan lebih banyak data pekerjaan perlu dilihat sebelum melakukan perubahan.
Dalam pada itu, hasil perbendaharaan AS 10 tahun meningkat ke paras tertinggi sejak pertengahan Julai, pada tahap 1.35% setelah Senat AS meluluskan rang undang-undang infrastruktur AS yang besar, sekali gus membantu pengukuhan US dolar.


Harga Komoditi Hitam Melantun Semula Pada Sesi Eropah

Harga minyak mentah global mengukuh semula dalam sesi Eropah pada Selasa, melantun dari paras terendah sesi Asia. Kenaikan ini berpunca daripada perhatian pasaran yang kini terarah semula kepada pemotongan pengeluaran oleh OPEC dan non-OPEC.
Menteri minyak Iraq pada Isnin mengatakan bahawa pengeluar utama dunia sedang berusaha melakukan yang termampu di dalam wilayah mereka agar perjanjian sebelum ini dapat dijalankan dengan jayanya.
Harga minyak Brent (Brent-oil) yang didagangkan di ICE Futures Exchange London meningkat dari paras terendah Isnin $54.65 setong dan kini didagangkan di $55.64 setong.
 Manakala harga minyak WTI (West Texas Intermediate) yang didagangkan di New York Mercantile Exchange naik dari paras terendah $52.21 setong dan kini didagangkan di paras $53.17 setong.
Harga minyak mentah global jatuh pada sesi Isnin berikutan kebimbangan kenaikan pengeluaran dari US beberapa bulan akan datang. Hal ini disebabkan laporan Baker Hughes yang menyatakan pelantar minyak di US bertambah sebanyak 29 pelantar kepada 551 pelantar minggu lalu.
OPEC dan non-OPEC akan terus memberi tekanan kepada kenaikan harga minyak mentah global dimana mereka telah memulakan pengurangan pengeluaran pada 1 Januari tahun ini, dalam usaha menstabilkan semula penawaran dan permintaan global.


Perbelanjaan Pengguna U.S. Mendatar Pada Oktober

Perbelanjaan pengguna Amerika Syarikat mendatar pada Oktober dengan petunjuk harga juga tidak banyak yang berubah.
Statistik yang dikeluarkan pada Khamis menunjukkan perbelanjaan pengguna yang mewakili lebih daripada dua per tiga aktiviti ekonomi U.S. meningkat 0.3% bulan lalu selepas meningkat 0.9% yang dikaji semula pada September.
Perbelanjaan pengguna pada September merekodkan peningkatan tertinggi sejak Ogos 2009 yang dipandu oleh peningkatan pembelian kenderaan selepas Texas dan Florida dilanda ribut Harvey dan Irma.
 Tinjauan yang dibuat oleh Reuters menunjukkan penganalisis ekonomi meramalkan kenaikan perbelanjaan pengguna sebanyak 0.3% pada Oktober.
Bacaan inflasi keutamaan The Fed iaitu perbelanjaan penggunaan peribadi (personal consumption expenditure, PCE) yang tidak mengambil kira harga makanan dan tenaga (Core-PCE) naik 0.2% pada Oktober. Bacaan tahunan Core-PCE pula naik 1.4% dalam tempoh 12 bulan sehingga Oktober sejajar dengan bacaan sebelum ini.
Bacaan Core-PCE telah bergerak di bawah sasaran 2% sejak lima setengah tahun yang lalu. Menurut kenyataan bank pusat sebelum ini, tidak banyak isyarat yang menunjukkan kenaikan inflasi di masa akan datang. Janet Yellen hanya menyatakan harga akan meningkat jika pasaran pekerjaan semakin ketat di mana pengangguran semakin berkurangan. Dalam data sama, pendapatan peribadi naik 0.4% bulan lalu selepas meningkat pada kadar sama bulan September.